Το iPhone 7 είναι εδώ και είναι αδιάβροχο! - POPAGANDA\nΤο iPhone 7 είναι εδώ και είναι αδιάβροχο!\nΗ Apple παρουσίασε τα iPhone 7 & iPhone 7 Plus με νέο, αδιάβροχο design σε ένα event με μπόλικη… Nintendo και dual-lens φακούς! Όλα όσα πρέπει να γνωρίζετε.\nΗ 7η Σεπτεμβρίου ήταν η μέρα της Apple. Εδώ και βδομάδες, απ’ όταν δηλαδή η εταιρεία από το Κουπερτίνο ανακοίνωσε το event της που έλαβε χώρα πριν λίγες ώρες στο Νο. 99 της Γκρόουβ Στριτ στο Σαν Φρανσίσκο. Όλοι ανέμεναν με ανυπομονησία την αμερικανική εταιρεία να παρουσιάσει το iPhone 7, ό,τι πιο «βαρύ» έχει να επιδείξει η βιομηχανία της τηλεφωνίας δηλαδή για φέτος, ιδίως μετά το κάζο της Samsung με την ανάκληση και εν τέλει την καθυστερημένη διάθεση των Galaxy Note 7, και η Apple δεν μας άφησε παραπονεμένους: δύο νέα iPhone, η νέα γενιά Apple Watch, μία συμφωνία με τη Nintendo και κάτι… εξτραδάκια για να δέσει το γλυκό ήταν τα όσα είχε ετοιμάσει και η αλήθεια ήταν ότι μας χόρτασε!\nΌπως όλοι περίμεναν και κόντρα σε κάθε ανόητη φήμη, η νέα γενιά iPhone συνεχίζει ακριβώς από εκεί που σταμάτησε η προηγούμενη. Τα νέα iPhone θα κυκλοφορήσουν, όπως και οι προκάτοχοί τους, σε δύο μεγέθη: το iPhone 7 στις 4,7” και το iPhone 7 Plus στις 5,5” με τις οθόνες τους να είναι κατά 25% φωτεινότερες εκείνων των προηγούμενων μοντέλων και να υποστηρίζουν, αναμενόμενα, 3D Touch. Αμφότερα «φορούν» το νέο A10 Fusion chipset της Apple, ενσωματώνοντας τετραπύρηνο κεντρικό επεξεργαστή και εξαπύρηνο επεξεργαστή γραφικών, τη στιγμή που οι χωρητικότητές τους έχουν υποστεί μια σημαντική αναβάθμιση καθώς ξεκινούν από τα 32 GB (επιτέλους, τα 16 GB αποτελούν παρελθόν!) και συνεχίζονται στα 128 GB και τα 256 GB.\nΟι μεγάλες διαφορές των δύο μοντέλων, που ειρήσθω εν παρόδω θα κυκλοφορήσουν στα συνήθη τρία χρώματα (ασημί, χρυσό, ροζ) συν ακόμα ένα (μαύρο), έγκεινται στην κύρια κάμερά τους, αυτή που βρίσκεται στην οπίσθια όψη τους. Ενώ στο iPhone 7 είναι ανάλυσης 12 MP με οπτικό σταθεροποιητή εικόνας και διάφραγμα f/1,8 (εγγυάται 50% περισσότερο φως στις λήψεις σας), αισθητήρα υψηλής ταχύτητας και φλας με 4 LED για ακόμα πιο λεπτομερείς φωτογραφίες ακόμα και σε συνθήκες συσκότισης, στο iPhone 7 Plus είναι… επί δύο! Βλέπετε, η Apple έχει εφοδιάσει το «μεγάλο» iPhone με δύο κάμερες 12 MP, μία telephoto και μία ευρυγώνια, με αποτέλεσμα το “dual-lens” αυτό σύστημα να προσφέρει 2x οπτικό ζουμ και 10x ψηφιακό! Η εμπρόσθια κάμερα των iPhone 7 και iPhone 7 Plus είναι μία FaceTime HD στα 7 MP με λειτουργία αυτόματης σταθεροποίησης εικόνας.\nΦυσικά, το στοιχείο που κλέβει την παράσταση στα καινούρια iPhone δεν είναι άλλο από τον αδιάβροχό τους χαρακτήρα! Η Apple κατασκεύασε τις συσκευές βάσει του προτύπου IP67, κάτι που σημαίνει ότι τα iPhone 7 & iPhone 7 Plus είναι ανθεκτικά στη σκόνη και πλήρως αδιάβροχα σε βάθος έως και 1 μέτρο! Και τα δύο διαθέτουν επανασχεδιασμένο home πλήκτρο το οποίο, στα πρότυπα των Force Touch trackpads των νέων MacBook, είναι ευαίσθητο στην πίεση. Η Apple αφαίρεσε από τις συσκευές τη θύρα 3,5 χιλ. επιβεβαιώνοντας έτσι τις σχετικές φήμες και «αναγκάζοντας» όποιον θέλει να συνδέσει ακουστικά, να χρησιμοποιήσει ένα ασύρματο σετ (όπως π.χ. τα AirPods που ανακοίνωσε παράλληλα) ή τη θύρα Lightning (στη συσκευασία θα περιλαμβάνεται και αντάπτορας Lightning σε 3,5 χιλ.).\nΤα iPhone 7 & iPhone 7 Plus έρχονται στις αγορές της Ελλάδας και της Κύπρου στις 23 Σεπτεμβρίου. Το λανσάρισμά τους γίνεται στις 16 Σεπτεμβρίου σε επιλεγμένες αγορές με τις τιμές να ξεκινούν στις ΗΠΑ από τα $649 για το iPhone 7 και τα $769 για το iPhone 7 Plus.\nΟ Mario στο App Store και το iPhone\nΗ παρουσίαση της Apple όμως δεν είχε μόνο iPhone 7! Η αμερικανική εταιρεία εξέπληξε τους πάντες όταν κάλεσε στη σκηνή τον Σιγκέρου Μιγιαμότο, μία από τις σημαντικότερες προσωπικότητες της Nintendo, προκειμένου να παρουσιάσει το Super Mario Run, το πρώτο παιχνίδι σε mobile πλατφόρμα με πρωταγωνιστή τον μυστακοφόρο υδραυλικό με τον οποίο μεγάλωσαν γενιές και γενιές!\nΤο παιχνίδι σαν παιχνίδι δεν λέει και πολλά: από τα όσα είδαμε, φανταστείτε ένα Flappy Bird αλλά… με τον Mario! Ακόμα κι έτσι όμως, περιμένουμε το ντεμπούτο του μέσα στο τρέχον έτος (σε 100 χώρες και 9 γλώσσες) πώς και πώς αφού, το δίχως άλλο, θα σηματοδοτήσει την αρχή μιας νέας εποχής για τη Nintendo. Η εταιρεία από το Κιότο έχοντας προφανώς «γλυκαθεί» από την επιτυχία του Pokemon GO! το οποίο, σημειωτέον, δεν της ανήκει εξ ολοκλήρου, πείστηκε να ασχοληθεί ενεργά με τη μεταφορά των franchises της σε mobile πλατφόρμες διαφορετικές από τις δικές της.\nΧαμένη δεν πρόκειται να βγει πάντως.\nΜε αφορμή την ανακοίνωση των νέων iPhone, η Apple άδραξε την ευκαιρία και μας μίλησε για τη νέα γενιά του σημαντικότερου, κατά την ίδια, wearable και αξεσουάρ του smartphone της: του Apple Watch.\nΤο Apple Watch Series 2 μοιάζει από αισθητικής πλευράς αρκετά με την πρώτη γενιά smartwatch της εταιρείας, μόνο που εν αντιθέσει μ’ αυτή, είναι αδιάβροχο, με βελτιωμένα τεχνικά χαρακτηριστικά ενώ διαθέτει και ενσωματωμένο GPS. Γενικότερα, οι νέες εκδόσεις των προϊόντων της Apple είναι σε θέση να συνοδεύουν τους κατόχους τους 24/7 υπό οποιεσδήποτε συνθήκες. Όσο για το ενσωματωμένο GPS στο Apple Watch Series 2, θα επιτρέπει στον κάτοχό του να το χρησιμοποιεί για τις διαδρομές του χωρίς την ανάγκη ύπαρξης iPhone (για οτιδήποτε δεν έχει να κάνει με δεδομένα).\nΌσον αφορά στα τεχνικά χαρακτηριστικά του νέου Apple Watch, ο επεξεργαστής έχει γίνει διπύρηνος (όντας κατά 50% ταχύτερος του προηγούμενου σύμφωνα με την Apple) με την οθόνη να είναι 50% φωτεινότερη εκείνης του πρώτου μοντέλου. Τα παραπάνω προσφέρουν στο smartwatch καλύτερη απόκριση, κάτι που θα φανεί ακόμα πιο έντονα έπειτα από το λανσάρισμα του watchOS 3. Το Apple Watch Series 2 θα κυκλοφορήσει στις ίδιες παραλλαγές/εκδόσεις με τον προκάτοχό του με τις τιμές τους στην αμερικανική αγορά να αρχίζουν από τα $369 –θα υπάρχει και έκδοση Nike+, απόρροια της συνεργασίας της Apple με τη γνωστή εταιρεία αθλητικών ειδών.\nΚαι τα… λοιπά!\nΜε το… κυρίως πιάτο να είναι αρκούντως χορταστικό, η Apple φρόντισε να εκπλήξει ευχάριστα τους καλεσμένους της με κάμποσο “finger food” που δεν ήταν άλλο από τα διάφορα «μικρά-μικρά» που πλαισίωσαν την όλη παρουσίαση όπως για παράδειγμα το λανσάρισμα του macOS Sierra στις 20 Σεπτεμβρίου που θα στείλει το OS X στη σύνταξη. Γενικά το event είχε μπόλικο OS αφού ανακοινώθηκε τόσο το watchOS 3 για το Apple Watch αλλά και το iOS 10 με το οποίο θα έρχονται τα νέα iPhone 7 & iPhone 7 Plus.\nΠέραν των ασύρματων AirPods (θα πωλούνται ξεχωριστά από τα νέα iPhone), η Apple ανακοίνωσε και τρεις νέες σειρές ακουστικών υπό το brand name της Beats: τα Powerbeats 3, τα Beats X και τα Solo 3 Wireless. Τα πρώτα είναι αδιάβροχα, έχουν γουστόζικο design και θα κυκλοφορήσουν το φθινόπωρο στα $199,95. Τα τελευταία θα προσφέρουν 40 ώρες αναπαραγωγής μουσικής, ασύρματα γαρ και θα κυκλοφορήσουν σε έξι χρώματα (γυαλιστερό μαύρο, γυαλιστερό λευκό, χρυσό, ασημί, ροζ, μαύρο –ασορτί με τα καινούρια iPhone) στα $299,99.\nΗ υπηρεσία Apple Music ξεπέρασε τους 17 εκατ. συνδρομητές (ήμασταν στα 15 εκατ. τον Ιούνιο), αριθμός που ναι μεν είναι εντυπωσιακός, όμως απέχει αρκετά από τα 30 εκατ. του Spotify. Το iWork ετοιμάζεται παράλληλα να χτυπήσει τη σουίτα Office της Google προσφέροντας παράλληλη επεξεργασία αρχείων σε πραγματικό χρόνο ενώ το χιλιοτραγουδισμένο Pokemon GO! έρχεται πλέον και στο Apple Watch για να καταστραφούν κι οι τελευταίοι.\nΨΥΧΑΓΩΓΙΑΟ γίγαντας των ηλεκτρονικών παιχνιδιών-Nintendo θα κάνει ταινία κινουμένων σχεδίων τον Super Mario


Πρόταση του ΔΝΤ η Ελλάδα να μην καταβάλει τόκους έως το 2040 – Euractiv Greece\nTo ΔΝΤ έχει προτείνει η Ελλάδα να μην καταβάλει τόκους ή κεφάλαιο προς την ευρωζώνη μέχρι το 2040. Αυτό αναφέρει το Dow Jones Newswires, επικαλούμενο πηγές του Ταμείου.\nΌπως επισημαίνεται, το ΔΝΤ προτείνει τα δάνεια της Ελλάδας προς την ευρωζώνη να ωριμάζουν στο διάστημα 2040-2080, καθώς και να τεθεί το επιτόκιο των δανείων αυτών στο 1,5%, για δεκαετίες. Οι πηγές αναφέρουν ακόμη ότι οι θέσεις του ΔΝΤ και της ευρωζώνης για το χρέος είναι πολύ μακριά, και ότι χρειάζεται μια συμφωνία για να συμμετέχει το ΔΝΤ στο πρόγραμμα διάσωσης της Ελλάδας.\nΔεν είναι τυχαίο ότι ο επικεφαλής της Bundesbank, Γιένς Βάιντμαν χαρακτήρισε «δευτερεύουσας σημασίας» το ζήτημα του ελληνικού χρέους. Παράλληλα κάλεσε την Αθήνα να εφαρμόσει κατά γράμμα το πρόγραμμα των μεταρρυθμίσεων. Αυτό που προέχει για την Ελλάδα είναι η τήρηση του προγράμματος και «ο τρόπος να σταθεί ξανά στα πόδια της», τόνισε ο Γερμανός τραπεζίτης, σε συνέντευξή του στην Die Welt.\n«Οι συζητήσεις για την ελάφρυνση του χρέους είναι δευτερεύουσες, καθώς η εξυπηρέτηση του χρέους δεν αποτελεί το πιεστικότερο πρόβλημα της», σημείωσε. «Ορισμένες αποφάσεις της Ευρωτράπεζας παραβιάζουν τα όρια μεταξύ της νομισματικής και δημοσιονομικής πολιτικής» είπε ο Βάιντμαν, αναφερόμενος στις επιλογές του προέδρου της ΕΚΤ, Μάριο Ντράγκι.\nΠαραδέχθηκε ωστόσο, ότι η νομισματική πολιτική θα πρέπει να συνεχίσει να είναι επεκτατική, προσδίδοντας ιδιαίτερη σημασία στη σταθερότητα των τιμών. «Ορισμένες φορές έχουμε διαφορετικές προσεγγίσεις σε κάποια δύσκολα ζητήματα» είπε τέλος σχολιάζοντας τη σχέση που έχει με τον Ντράγκι.\nEurActiv.gr με skai.gr και cnn.gr\n*φωτογραφία [Commons Wikimedia]


Recolte, Γενεύη - Κριτικές εστιατορίων - TripAdvisor\nΕυρώπη Ελβετία Γενεύη Γενεύη Εστιατόρια σε Γενεύη Recolte\n75-77, Γενεύη, Ελβετία710-30-52+ Προσθέστε ιστότοπο\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 4,5 4 κριτικέςΕξαιρετικό75%Πολύ καλό0%Μέτριο0%Ανεπαρκές25%Πολύ κακό0%Ώρες εστιατορίου + Προσθήκη ωρώνΚΟΥΖΙΝΕΣ Γαλλική, Μεσογειακή, Ευρωπαϊκή ΒΑΘΜΟΛΟΓΙΕΣ ΕξυπηρέτησηΦαγητόΑξίαΑτμόσφαιραΤΟΠΟΘΕΣΙΑ 75-77, Γενεύη, ΕλβετίαΌλες οι λεπτομέρειες Βελτίωση αυτής της καταχώρισηςΑυτό το εστιατόριο είναι κατάλληλο για παιδιά;Ναι Όχι Άγνωστο Αυτό το εστιατόριο είναι ευρωπαϊκό; Ναι Όχι Άγνωστο Αυτό το εστιατόριο είναι γαλλικό; Ναι Όχι Άγνωστο Αυτό το εστιατόριο είναι μεσογειακό; Ναι Όχι Άγνωστο Αυτό το εστιατόριο είναι καλό για μπραντς;Ναι Όχι Άγνωστο Αυτό το εστιατόριο είναι προσβάσιμο με αναπηρικό αμαξίδιο;Ναι Όχι Άγνωστο Μπορεί ένας χορτοφάγος να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για οικογένειες;Ναι Όχι Άγνωστο Μπορεί κάποιος που δεν τρώει γλουτένη να απολαύσει ένα καλό γεύμα σε αυτό το εστιατόριο;Ναι Όχι Άγνωστο Αυτό το εστιατόριο είναι καλό για πρωινό;Ναι Όχι Άγνωστο Ευχαριστούμε για τη βοήθειά σας! Μοιραστείτε άλλη μια εμπειρία πριν φύγετε. Γενεύη: Περισσότερα εστιατόρια σε αυτή τη γειτονιά Βαθμολογία ταξιδιωτών Εξαιρετικό2Πολύ καλό0Μέτριο0Ανεπαρκές1Πολύ κακό0Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (3)Αγγλικά (3)Γαλλικά (1)Γλώσσα Ελληνικά (3)Αγγλικά (3)Γαλλικά (1)\nΔείτε τι λένε οι ταξιδιώτες: Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιthe4newmansConfignon7339Η κριτική γράφτηκε 17 Μαρτίου 2013 Πολύ απογοητευτικό το φαγητόΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιBritishfam1London1Η κριτική γράφτηκε 20 Ιανουαρίου 2013 Καλό φαγητό και καλή εξυπηρέτηση.Πώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιFarrociousDublin, Ireland3824Η κριτική γράφτηκε 6 Νοεμβρίου 2012 recolteΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε την Καλή OK Κακή Βελτίωση μετάφρασης Σας ευχαριστούμε για τη βαθμολογία σας\nΕνημέρωση καταχώρισης… Ενημέρωση καταχώρισης… Στην περιοχή Κοντινά εστιατόριαLa Gioconda247 κριτικές 0,12 χλμ μακριά Restaurant Seventy569 κριτικές 0,03 χλμ μακριά Boulangerie Oberson20 κριτικές 0,06 χλμ μακριά La Terraza Argentina by La Rôtisserie49 κριτικές 0,77 χλμ μακριά Κοντινά αξιοθέαταLaserland2.27 κριτικές 1,62 χλμ μακριά Vivarium Elapsoidea36 κριτικές 1,85 χλμ μακριά Jardin Alpin27 κριτικές 2,05 χλμ μακριά Meyrin Centre25 κριτικές 2,05 χλμ μακριά Βελτίωση αυτής της καταχώρισης\n75-77, Γενεύη, Ελβετία Τοποθεσία:


Απ’ τη μία ο Θάνος απ’ την άλλη… ο θάνατος | Leoforos.gr\n01 Απριλίου 2018 23:29\nΑΠ’ ΤΗ ΜΙΑ Ο ΘΑΝΟΣ ΑΠ’ ΤΗΝ ΑΛΛΗ… Ο ΘΑΝΑΤΟΣ\nΜας… έσφαξαν στο γόνατο, την ώρα που σύμφωνα με τους κανονισμούς έχουμε πέσει!\nΕντάξει μωρέ. Τι παραπάνω έκανε ο Θάνος απ’ όσα μας έχουν κάνει μέχρι τώρα; Έβγαλε κίτρινες στα δύο πρώτα φάουλ του ματς; Που δεν ήταν ούτε φάουλ καλά καλά; Απέβαλλε τον Ινσούα με δεύτερη κίτρινη-μαϊμού; Δεν έδωσε τίποτα στο… ξύλο του Βράνιες στον Δώνη; Δεν έδωσε το πέναλτι στο φράγμα (με απλωμένο χέρι) του Βόσνιου στον Μουνιέ; Δεν είδε το χέρι του ίδιου παίκτη που ήταν πέναλτι μαρς; Έδωσε φάουλ αλλά όχι δεύτερη κίτρινη στον Βράνιες και πάλι για αγκωνιά στον αυχένα του Δώνη; Ε και; Παναθηναϊκός είσαι. Μια ακόμη… μέρα στη δουλειά. Κανείς δε σε σέβεται, κανείς δεν σε έχει σε υπόληψη, κανείς δεν θα ασχοληθεί μαζί σου εδώ που τα λέμε. Όλοι θα μιλούν για το πόσο καλή είναι η ΑΕΚ που παίρνει τον τίτλο κτλ. Εσύ κάτσε να… βράζεις στο ζουμί σου.\nΕδώ που τα λέμε, τώρα θα μας πειράξει; Τα ίδια μας κάνουν κάτι… Κέρκυρες. Τα ίδια μας κάνουν κάτι… Λαμίες στο κύπελλο. Ο κάθε πικραμένος στον σβέρκο μας μαθαίνει πόση δύναμη έχει. Περιμένατε απ’ τον Θάνο να… σφυρίξει δίκαια και «σπαθάτα»; Ή μήπως περιμένατε πως η ΑΕΚ έχει… μπέσα; Ας γελάσουμε κλέφτικα και πάμε παρακάτω.\nΤο πιο άδικο είναι η έκταση του σκορ για τα παιδιά του Παναθηναϊκού. Δεν το αξίζουν όλο αυτό ρε γαμώτο. Όλη την ώρα ακούν για το πόση ποιότητα τους λείπει κτλ, ενώ την ίδια ώρα ζουν χωρίς να τους πληρώνουν, να τους κοροϊδεύουν με υποσχέσεις αστείες και αφήνοντάς τους να μην ξέρουν αν θα υπάρχουν την επόμενη σεζόν στην ίδια κατηγορία. Αυτά τα παιδιά ήταν ο λόγος που θέλαμε να μην πάει έτσι η όλη ιστορία. Πέρα απ’ όλα τα άλλα, όμως, αυτά τα παιδιά πρέπει να ζουν αγωνιστικά το ρεζιλίκι της ασέβειας επειδή δεν υπάρχει καμία διοίκηση να προστατεύσει έστω ελάχιστα την ομάδα.\nΤουλάχιστον άρχισαν να μιλάνε τα ίδια τα παιδιά. Για τις υποσχέσεις που δεν τηρούνται, για το γεγονός πως κουράστηκαν να μην τους προστατεύει κανείς απ’ τις… ορέξεις των διαιτητών. Διότι στο τέλος της ημέρας, θα γυρίσουν πάλι να το εκμεταλλευτούν αυτό όσοι αφήνουν τον Παναθηναϊκό σε αυτή την κατάσταση. Προσπαθώντας να… ρίξουν φταίξιμο στους παίκτες και στο τεχνικό επιτελείο. Όχι, δεν είναι δυνατόν να γίνει επιτρεπτό όλο αυτό. Μόνο σεβασμός και αγάπη σε αυτούς τους ανθρώπους. Όποιοι κι αν είναι, όση ποιότητα κι αν διαθέτουν, είναι εδώ απλήρωτοι και προσπαθούν για τον Παναθηναϊκό. Ενώ οι… σημαίες πανηγύριζαν με χειρονομίες τα γκολ της ΑΕΚ.\nΌλα αυτά βέβαια, είναι κάπως… μάταια. Να ασχολείσαι με τον Θάνο δεν γίνεται, όταν έχεις τον… θάνατο τον ίδιο μπροστά σου. Για όσους δεν το έχουν καταλάβει μέχρι τώρα, ο Παναθηναϊκός δεν διακανόνισε τα χρέη του. Φυσικά και δεν τα πλήρωσε. Ταυτόχρονα μέχρι τώρα δεν υπήρξε καμία παράταση για την κατάθεση φακέλου. Άντε και να πιστέψουμε πως μπορεί να καταθέσει αιτιολογικά μέχρι την Τετάρτη. Τσάμπα το συζητάμε, μια και δεν υπάρχει η παραμικρή διάθεση να πληρωθούν όσα πρέπει, εκτός του ότι δεν υπάρχει χρόνος. Άρα σύμφωνα με τους κανονισμούς, ο Παναθηναϊκός την επόμενη σεζόν δεν θα είναι στην Superleague. Ωμά, ξερά, στεγνά και στενάχωρα…\nΓια να είναι εκεί, θα πρέπει να αλλάξει ο κανονισμός ντροπιαστικά είτε απ’ την λίγκα είτε απ’ την ΕΠΟ απ’ ευθείας. Γιατί και παράταση να δοθεί, αν υπήρχε διάθεση να πληρωθούν όσα πρέπει, θα είχε γίνει τόσες μέρες. Απ’ την περασμένη Δευτέρα όταν και υπήρξε η περιβόητη ανακοίνωση για τον Παναθηναϊκό που δεν θα πέσει, περιμένουμε να γίνει κάτι. Να πληρώσουν κάτι. Ακόμη περιμένουμε. Άρα περιμένουμε κάτι που δεν έχουν διάθεση να κάνουν. Και από πάνω βγαίνει ο Κωνσταντίνου και δηλώνει πως μάλλον δεν θα έχει πρόβλημα η Παναθηναϊκός. Η σιγουριά έγινε… μάλλον. Και αυτό το μάλλον βγήκε απ’ τα χείλη του ανθρώπου που πριν λίγες μέρες έταξε στους παίκτες πράγματα που διαψεύστηκαν μια μέρα μετά (την παράταση της διαδικασίας αδειοδότησης).\nΟ Παναθηναϊκός… πεθαίνει. Συγγνώμη αλλά δεν υπάρχει παραπάνω διάθεση και κουράγιο για να μιλήσουμε για τον Θάνο και για την ΑΕΚ. Το πάθαμε απ’ τον Κύζα, το πάθαμε απ’ τον Θάνο, το πάθαμε 22 χρόνια απ’ τον Ολυμπιακό. Το χειρότερο όλων, όμως, είναι αυτό που κάνει η ίδια η διοίκηση του Παναθηναϊκού αυτή τη στιγμή. Δυστυχώς η μεγαλύτερη καταστροφή έρχεται… εκ των έσω.


Ο πρίγκιπας Χάρι έκανε «bombing» στη φωτογραφία… επίτιμου... - Star.gr\nΚΟΣΜΟΣ Τρίτη, 29 Ιουλίου 2014, 19:27\nΟ πρίγκιπας Χάρι έκανε «bombing» στη φωτογραφία… επίτιμου καθηγητή πανεπιστήμιου!\n«Τρύπωσε» από το «πουθενά»\nΜόλις πριν από μια εβδομάδα, η Βασίλισσα Ελισάβετ έκανε «bombing», στην selfie δύο παικτών χόκεϊ της ομάδας, της Αυστραλίας, καθώς η ίδια φαίνεται να ποζάρει πίσω από τις κοπέλες, χαμογελώντας, σε μια φωτογραφία που τελικά έγινε viral.\nΤο παράδειγμα της γιαγιάς του αποφάσισε να ακολουθήσει και ο πρίγκιπας Χάρι, ο οποίος «κατέστρεψε» την φωτογραφία των προπονητών της ομάδας ράγκμπι, της Νέας Ζηλανδίας, με τον επίτιμο καθηγητή του Μassey University .\nΤο περιστατικό συνέβη στο γήπεδο κατά τη διάρκεια αγώνα ράγκμπι και η φωτογραφία ανέβηκε στον λογαριασμό του Πανεπιστημίου στο Twitter, προκαλώντας το παραλήρημα των χρηστών των social media.\nΌπως μπορείτε να δείτε, οι άντρες ποζάρουν για μια φωτογραφία, ενώ από πίσω τους φαίνεται ο πρίγκιπας Χάρι, ο οποίος καθόταν λίγες κερκίδες πιο πάνω, να ποζάρει ενθουσιασμένος, έχοντας υψώσει τους αντίχειρες του (thumps up).\nΗ φωτογραφία συνοδεύτηκε από την εξής λεζάντα: «Βασιλικός κίνδυνος για bombing φωτογραφίας! Ο πρίγκιπας Χάρι μαζί με τον επίτιμο καθηγητή Γκάρι Χέρμανσον.»


Μελίνα Νικολαΐδη | Iciao\nΑρχική > Μελίνα Νικολαΐδη\nΗ Μελίνα Νικολαΐδου σε ένα story της στο Instagram δημοσίευσε μια παλιά φωτογραφία της. Είναι ένα στιγμιότυπο όπου η μητέρα της, Δέσποινα Βανδή, την κρατά στην αγκαλιά της. «Χαρούμενες μέρες» έγραψε πάνω στη φωτογραφία. Και όλοι ξέρουμε πόσο δεμένη είναι με την μητέρα της.\nDespoina Vandi,Μελίνα Νικολαΐδη\nΜελίνα Νικολαΐδη: μια φωτογραφία από τα παλιά μαζί με την μητέρα της, Δέσποινα Βανδή\nΤα δύο κορίτσια τραγουδούν μαζί το κομμάτι «Always Remember Us This Way» της Lady Gaga και καταφέρνουν για άλλη μία φορά να εντυπωσιάσουν τους διαδικτυακούς τους φίλους. https://www.instagram.com/p/CJA7i2XJvl7/?utm_source=ig_web_copy_link\nΔέσποινα Βανδή: τραγουδά μαζί με την κόρη της Μελίνα τραγούδι της Lady Gaga\nΌσο περνάει ο καιρός τόσο μοιάζει περισσότερο στη μητέρα της και στο ταλέντο στο τραγούδι και στην ομορφιά. Ο φωτογαφικός φακός απαθανάτισε τη Δέσποινα Βανδή με την κόρη της Μελίνα να απολαμβάνουν τη βολτούλα τους στη Γλυφάδα. Εντυπωσιακή όπως πάντα η μαμά αλλά και η κόρη κλέβει τα φλας.\nΔέσποινα Βανδή - Μελίνα Νικολαΐδη: Κούκλες μαμά και κόρη στη βόλτα τους στη Γλυφάδα (φωτογραφίες)\nΕδώ ταιριάζει γάντι ότι έπεσε το μήλο κάτω από τη μηλιά! Ο λόγος για τη Μελίνα Νικολαΐδη, κόρη της Δέσποινας Βανδή που όπως φαίνεται έχει κληρονομήσει το χάρισμα της μαμάς Δέσποινας αφού τραγουδάει υπέροχα! Η Μελίνα τραγουδάει χρόνια και στο σχολείο της όπου έχει και εκεί θαυμαστές και θαυμάστριες τους καθηγητές αλλά και τους συμμαθητές […]\nΦωνάρα η Μελίνα, πήρε το ταλέντο της μαμάς της, Δέσποινας Βανδή! Δείτε το ντουέτο τους (βίντεο)


Kao the Kangaroo | Review - PSaddict.gr\nΤο πρώτο παιχνίδι του franchise Kao the Kangaroo είχε κυκλοφορήσει το 2000 σε Microsoft Windows, Dreamcast και Game Boy Advance. Στην συνέχεια, το sequel το οποίο βγήκε 3 χρόνια αργότερα, ήρθε στην πολυαγαπημένη μας κονσόλα, PlayStation 2. Καλώς ή κακώς δεν είχα ποτέ την ευκαιρία να ασχοληθώ με το συγκεκριμένο franchise καθώς οι “γίγαντες” της γενιάς – που θα αναφερθούν και αργότερα – ήταν το επίκεντρο της προσοχής μου. Μετά από 17 χρόνια, εκμεταλλευόμενος την επιστροφή του τίτλου, αποφάσισα να ασχοληθώ με το Kao the Kangaroo.\nΠριν ξεκινήσουμε τα περί ιστορίας και gameplay, πρέπει να μιλήσουμε για τον ελέφαντα στο δωμάτιο, την δομή του παιχνιδιού. Πρόκειται για ένα πάντρεμα διαφόρων γιγαντιαίων franchise όπως το Crash Bandicoot, Spyro και Ratchet and Clank. Πολλοί θα παρατηρήσουν διάφορα στοιχεία αυτών και άλλων γνωστών παιχνιδιών, να έχουν προσκολληθεί στον τίτλο δίχως να τον “αφήσουν” να έχει την δική του ταυτότητα. Μια ταυτότητα είναι αυτή που θα κάνει ένα παιχνίδι να ξεχωρίσει και να αναδειχθεί μπροστά στα εκατοντάδες που βγαίνουν κάθε χρόνο. Δυστυχώς φαίνεται πως ο τίτλος δεν την έχει και δεν προσπάθησε καμία στιγμή να την αποκτήσει.\nΚλείνοντας την μικρή παρένθεση, η ιστορία του παιχνιδιού αφορά ένα καγκουρό και την περιπέτεια του, με στόχο να βρει τον πατέρα και την αδερφή του που αγνοούνται. Η δομή της πλοκής, όπως και οι χαρακτήρες, μας προορίζουν σε ένα παιχνίδι που απευθύνεται κυρίως σε μικρές ηλικίες. Η ιστορία είναι προβλέψιμη με μια αρκετά “επίπεδη” πλοκή, αναμενόμενο θα λέγαμε καθώς, δεν μπορούμε να έχουμε περισσότερες απαιτήσεις από ένα παιχνίδι που ως κύριο κοινό του είναι τα παιδιά. Οι χαρακτήρες είναι όλοι αδιάφοροι και δυστυχώς ούτε το γράψιμο των διαλόγων βοηθάει την περίσταση. Πολλές φορές το παιχνίδι θα γίνει άβολο και ο παίκτης θα θέλει να κάνει skip το cutscene ώστε να προχωρήσει στο gameplay. Καλό είναι να σημειωθεί ότι και το voice acting δεν είναι όσο καλό, όσο θα το θέλαμε. Οι περισσότερες φωνές είναι “ξύλινες”, εκτός από μερικές εξαιρέσεις που μετριούνται στα δάκτυλα του ενός χεριού. Σίγουρα με λίγη βελτίωση στους 2 παραπάνω τομείς, ο τίτλος θα μπορούσε να σταθεί καλύτερα στα “πόδια” του.\nΠροχωρώντας στο gameplay, μπορούμε με άνεση να γράψουμε ότι είναι ο πιο δυνατός τομέας αυτού του παιχνιδιού. Ο συνολικός χρόνος που χρειάστηκε να τερματιστεί ο τίτλος ήταν περίπου στις 5 με 6 ώρες δίχως βιασύνη. Αν ο παίκτης έχει την όρεξη να μαζέψει collectibles όπως τα διαμάντια, οι πάπυροι και τα γράμματα K, A, και O, οι ώρες μπορούν με ευκολία να διπλασιαστούν σε 10 με 15. Ο χρόνος τερματισμού χαρακτηρίζεται ιδανικός για να μην βαρεθεί ο παίκτης, ειδικά αν υπολογίσουμε και τα collectibles.\nΤο παιχνίδι χωρίζεται σε περιοχές, οι οποίες με τη σειρά τους χωρίζονται σε 2 με 3 πίστες έκαστος. Ο παίκτης έχει την ελευθερία να εξερευνήσει την περιοχή στην οποία βρίσκεται και να ανακαλύψει κρυμμένα μονοπάτια που οδηγούν σε πολλά κέρματα ή κάποιο collectible. Η εξερεύνηση – αν και μικρής διάρκειας – και η θεματολογία της κάθε περιοχής, μας προσκαλεί να εξερευνήσουμε τον κόσμο του, δίχως να το θεωρούμε σπατάλη χρόνου. Η κάθε πίστα χρειάζεται ένα συγκεκριμένο αριθμό collectable ρούνων για να ξεκλειδωθεί. Θα μπορούσαμε να την χαρακτηρίσουμε μια ριψοκίνδυνη κίνηση από μεριάς των developers που παρά λίγο να τους γυρίσει “μπούμερανγκ”. Ευτυχώς δεν χρειάστηκε πολύ ψάξιμο για να βρεθούν οι ρούνοι, στους οποίους το level design μας καθοδηγεί αυθόρμητα από κάποια στιγμή και μετά.\nΑν και το level design είναι διασκεδαστικό και οι ιδέες που είτε “δανείζεται”, είτε υλοποιεί το ίδιο είναι ικανοποιητικές, δυστυχώς το platforming είναι αξιολύπητο. Σε αυτόν τον τομέα σίγουρα ευθύνονται σε μεγάλο βαθμό και τα bugs που θα αναφερθούν αργότερα, αλλά ο παίκτης δεν σταματάει να νιώθει ότι κάτι δεν πάει καλά με τον χειρισμό του χαρακτήρα στα άλματα και στην αναρρίχηση. Ως ένα action platformer σίγουρα έπρεπε να δοθεί ιδιαίτερη βάση στον τομέα του platforming.\nΗ μάχη είναι το πιο διασκεδαστικό κομμάτι για τον παίκτη. Αν και είναι απλή και εύκολη – δικαιολογημένα πάντα, αφού έχει παράγοντα τα παιδιά, νιώθουμε μεγάλη ικανοποίηση την στιγμή που καταστρέφουμε ομάδες εχθρών με την slow motion-ground slam επίθεση. Αξιοσημείωτη είναι η προσθήκη των gimmick bossfights σε κάθε τέλος περιοχής, η οποία αποτέλεσε την ιδανική επιλογή ως το “αλατοπίπερο” μιας γενικής εικόνας του combat.\nΕκτός του platforming και του combat, ο παίκτης θα βρει τον εαυτό του να λύνει διάφορους μινι-γρίφους δεξιά και αριστερά για την πρόοδο του στην πίστα. Τα περισσότερα παζλ αφορούν τις δυνάμεις που μπορούν να σου δώσουν τα μαγικά γάντια του μποξ και είναι κάθε τι άλλο, αρκετά εύκολα. Βοηθώντας έτσι και τους μικρούς μας φίλους, δίχως πολλές απαιτήσεις, οι γρίφοι είναι βατοί αλλά μετά από λίγο επαναλαμβάνονται διαρκώς.\nΠροχωρώντας στον μουσικό τομέα, υπήρξε ένα αρκετά ικανοποιητικό OST, που ταίριαζε σε κάθε περίσταση. Πολλές φορές υπάρχει και η περίπτωση ο παίκτης να διασκεδάσει με τα soundtracks και να τραγουδάει τα beat από μέσα του. Δυστυχώς όμως ο τεχνικός τομέας καταστρέφει ότι πήγε να φτιαχτεί μέχρι στιγμής. Τα αμέτρητα sound bugs έκαναν αρκετές φορές την μουσική να ακούγεται πάνω από τις συζητήσεις των χαρακτήρων, να σταματάει την ώρα της μάχης, ή και να μην ακούγεται ούτε αυτή, ούτε οι συζητήσεις, ούτε τα sound effects. Επιπλέον παρατηρήθηκε ότι ο τίτλος “κράσαρε” 2 φορές κατά την διάρκεια περιήγησης στις περιοχές, 1 φορά σε μάχη και άλλη μια σε cutscene. Όπως καταλαβαίνουμε λοιπόν, το παιχνίδι δεν ήταν και στην καλύτερη κατάσταση στο launch του και σίγουρα ήθελε περισσότερη προσοχή σε αυτά πριν την κυκλοφορία του.\nΑξιοσημείωτο είναι το γεγονός ότι ο τίτλος παίχτηκε στην έκδοση του PlayStation 5. Αν και υπήρχε πολύς χώρος για πειραματισμούς, δυστυχώς οι δυνατότητες του εξαιρετικού DualSense δεν χρησιμοποιήθηκαν καθόλου. Αν εξαιρέσουμε μερικά framedrops σε κάποια cutscenes, τουλάχιστον το παιχνίδι έτρεχε στα 60 καρέ ανά δευτερόλεπτο (aka fps).\nΣυνοψίζοντας, το Kao the Kangaroo είναι ένα combat platformer που ο καλύτερος τρόπος να παιχτεί είναι είτε με το παιδάκι σας, είτε με κάποιο συγγενικό ή μη πρόσωπο μικρής ηλικίας. Τα interactions μεταξύ των χαρακτήρων είναι αρκετά άβολα, αποτέλεσμα της κακής γραφής διαλόγων. Η μάχη του είναι το πιο δυνατό στοιχείο, προσφέροντας στον παίκτη μια ικανοποιητική εμπειρία. Δυστυχώς το platforming του είναι αρκετά ερασιτεχνικό, προκαλώντας την αίσθηση ενός παλαιάς κοπής χειρισμού. Όσο ιδανική και να είναι η μουσική, τα αμέτρητα sound bugs γρήγορα την κάνουν ενοχλητική, ενώ τα crashes σίγουρα δεν βοηθούν την κατάσταση. Αναμφίβολα, το παιχνίδι χρειαζόταν παραπάνω δοκιμές προτού κυκλοφορήσει για να αποφευχθούν όσες το δυνατόν περισσότερες απροσεξίες.\nΕυχαριστούμε την Tate Multimedia για τη διάθεση του τίτλου!\nΤο Kao the Kangaroo είναι ένα combat platformer που ο καλύτερος τρόπος να παιχτεί είναι είτε με το παιδάκι σας, είτε με κάποιο συγγενικό ή μη πρόσωπο μικρής ηλικίας. Οι χαρακτήρες του είναι αρκετά "άβολοι" μεταξύ τους, το οποίο είναι αποτέλεσμα του κακού γράψιμου διαλόγων. Η μάχη του είναι το πιο δυνατό στοιχείο προκαλώντας στον παίκτη μια ικανοποιητική εμπειρία. Δυστυχώς το platforming του είναι αρκετά ερασιτεχνικό, προκαλώντας την αίσθηση μιας παλαιάς κοπής χειρισμού. Όσο ιδανική και να είναι η μουσική, τα αμέτρητα sound bugs γρήγορα την κάνουν ενοχλητική. Σίγουρα χρειαζόταν πριν την κυκλοφορία του παραπάνω δοκιμές για να αποφευχθούν όσο το δυνατό περισσότερες απροσεξίες.\nΙδανικό για μικρές ηλικίες / οικογενειακά gameplays\nΙκανοποιητικό / Εύκολο combat\nΓενικά ο τεχνικός τομέας\nΓραφή διαλόγων και χαρακτήρων\nΔεν χρησιμοποιούνται οι δυνατότητες του DualSense\nTags: Kao the KangarooReviewTate Multimedia


NYT: Την Δευτέρα η κρίσιμη ημέρα καθώς αποφασίζει η ΕΚΤ για τις ελληνικές τράπεζες - Fpress.gr\nNYT: Την Δευτέρα η κρίσιμη ημέρα καθώς αποφασίζει η ΕΚΤ για τις ελληνικές τράπεζες\nΟποιο κι αν είναι το αποτέλεσμα του δημοψηφίσματος, η Ευρωπαϊκή Κεντρική Τράπεζα είναι αντιμέτωπη με μία σειρά δύσκολων αποφάσεων για την Ελλάδα, γράφουν οι New York Times σε νέο δημοσίευμά τους για την Ελλάδα.\nΌπως τονίζει η εφημερίδα, το μέλλον της Ελλάδας στην ευρωζώνη μπορεί να εξαρτάται σε μεγάλο βαθμό στο έως πότε η ΕΚΤ είναι διατεθειμένη να στηρίξει τις ελληνικές τράπεζες, αποτρέποντας μία πλήρη οικονομική κατάρρευση.\nΑναφορικά με το δημοψήφισμα της Κυριακής, οι NYT αναφέρουν πως αν το αποτέλεσμα είναι «Ναι», τότε ίσως να δικαιολογήσει πιο εύκολα η ΕΚΤ την έκτακτη χρηματοδότηση και τα άλλα βήματα που κρίνονται απαραίτητα για τη στήριξη των ελληνικών τραπεζών.\nΑν το αποτέλεσμα είναι «Οχι», ο Μάριο Ντράγκι μπορεί να αντιμετωπίσει μία δύσκολη επιλογή.Οι κανόνες της ΕΚΤ πιθανόν να απαιτούν να σταματήσει την παροχή ρευστότητας στις τράπεζες, γράφει η εφημερίδα. Αλλά, ίσως ο κ. Ντράγκι μπει στον πειρασμό να τους παρακάμψει, γιατί η διακοπή της στήριξης θα προκαλέσει απερίγραπτες δυσκολίες στους Ελληνες και θα στείλει πιθανότατα τη χώρα εκτός ευρώ, συμπληρώνει.\nΌπως σημειώνει η εφημερίδα, τη Δευτέρα, η ΕΚΤ συνεδριάζει για να αποφασίσει για τον ELA προς τις ελληνικές τράπεζες, από τον οποίο εξαρτώνται τους τελευταίους μήνες εξαιτίας των εκροών καταθέσεων.\nΥπό τους τραπεζικούς κανονισμούς, η ΕΚΤ δεν μπορεί να δίνει δάνεια σε αφερέγγυες τράπεζες. Αν το αποτέλεσμα είναι «Οχι», δύσκολα θα συνεχίσουν να τις θεωρούν φερέγγυες, αναφέρει το δημοσίευμα. Αλλά, τονίζει, η ΕΚΤ είναι ιδιαίτερα προσεκτική, γιατί δεν θέλει να πάρει την ευθύνη για οικονομικό ή ανθρωπιστικό χάος που μπορεί να προκαλέσει μία απόφασή της.\nΟπως και να έχει η κατάσταση είναι δύσκολη και δεν υπάρχει προηγούμενο, τονίζουν οι New York Times.


Ορισμοί από τον Metrononos - SLANG.gr\nΟρισμοί από τον Metrononos (16)\nο Μαλάκας σου\n'Αλλη μια έννοια της υπερκλασικής, αιώνιας και πολυχρηστικής λέξης "μαλάκας".Όταν προηγείται το άρθρο "ο" και ακολουθεί η κτητική αντωνυμία "σου" το πράγμα βαραίνει, είναι προσβόλα και είμαστε λίγο πριν από το ξύλο. Επίσης μπορεί να σημαίνει απλά το έτερον ήμισυ.\n— Μαράκι πες στον μαλάκα σου να μην παρκάρει πετάει τα σκουπίδια από το μπαλκόνι, θα τον εγαμήσω.\n— Σκάει η Λένα με το μαλάκα της στο πάρτυ, τι φλώρος ρε μαλάκα\nΔημοσιεύτηκε 2021-10-12 00:24:27+00:00\nΑντί του απλού ρήματος αντιδρώ, έχουμε μια φράση η οποία θα ήθελε να ακούγεται σοβαρή και λόγια αλλά είναι δυστυχώς απλά μια ελληνικούρα που συναντάται κατά κόρον σε αθλητικά σάιτς όπου θρύβουν τα ελληνικά εξέδρας,τα μεταφρασμένα αμερικάνικα κτλ. Συνήθως η αντίδραση “βγαίνει” απο μια ομάδα ή παίχτη (αν μιλαμε για ευγενή αθλήματα όπως τέννις) μετά από μια άσχημη περίοδο ασχέτως αν η αντίδραση έφερε τη νίκη ή όχι.\nΈβγαλε αντίδραση ο Κεραυνός Κερατέας μετά το γκολ που δέχθηκε στο 75’, πίεσε και ισοφάρισε με σουτ στο 91’, μετά η είσοδος των φιλάθλων διέκοψε το παιχνίδι το οποίο δεν τελείωσε ποτέ.\nΔημοσιεύτηκε 2020-10-21 01:10:45+00:00\nψέκας (πληθ. οι ψέκες)\nΚοινώς οι ψεκασμένοι, τσιπάκια παντού, συνομοσία ερπετοειδών κτλ κτλ ο ψέκας σαν συντομογραφία προσθέτει λούμπεν πόντους στο ήδη καμένο (sic) και ψεκασμένο.\n- Θα μας γεμίσει ο Μπιλ Γκέιτς τσιπάκια με τις μάσκες\n- Ασε ρε μάλακα ψέκα, μας έχεις πρήξει με τις παπαριές σου\n- Ναι ρε, αλήθεια είναι....\nΔημοσιεύτηκε 2020-09-21 17:32:11+00:00\nΕν ολίγοις, αυτός που προσπαθεί να περάσει το μέσο όρο στο χόμπυ/πεδίο που τον ενδιαφέρει, συνήθως ερασιτέχνης και συνήθως σπασαρχίδης. 'Ενας επαγγελματίας δεν μπορεί να χαρακτηριστεί ως επιδοσάκιας. Ερασιτέχνης δρομέας με τα σούπερ ντούπερ ντράι φιτ φανελάκια και τα παπούτσια με γέλη, παρόλο που έχει αφιερώσει χρόνο, και θα μπορούσες να του δώσεις και ένα ρισπέκτ, σου σπάει τ’αρχίδια με τις χρονομετρήσεις κτλ κτλ. Θετικό επίσης ότι κρατιέται σε φόρμα και δεν έχει κάνει κοιλαρόνι, μπάκα στο πιο επιστημονικό, αλλά στα 45 προσέχει μην χάσει το παιχνίδι με τα γκομενάκια (συνήθως μικρότερα). Επίσης, κομπιουτεράδες που βάζουν τα ψηφιακά τούρμπο μπας και δουν τσόντα 5msec πιο γρήγορα θα μπορούσαν τα χαρακτηριστούν ώς επιδοσάκιδες-και στη μαλακία.\n- Ρε τι μαλάκας αυτός ο δρομέας, πήρε φόρα και έπεσε στη λάσπη, χαχα -Επιδοσάκιας.\nΔημοσιεύτηκε 2020-06-01 18:26:51+00:00\nΤελευταία επεξεργασία 2020-06-01 18:30:51+00:00\nΣτον κόσμο του Marlboro\n-Άσε ρε Κωνσταντίνε με τις φαντασιώσεις σου, όταν βγεις από τον κόσμο του Μarlboro θα δεις πόσο καριολάκι ήταν η Εύη και σε έπαιζε, το έτρωγε και από αλλού το παλούκι λουκ.\n-Άσε με ρε μαλάκα και εσύ, πιάσε ένα τσιγάρο..\nΣτον κόσμο του Marlboro (ή ο κόσμος του Marlboro). Μια ουτοπία born in usa όπως μας την παρουσίασαν οι παλιές διαφημίσεις του Marlboro, γκαομπόυδες με θεληματικά πιγούνια, άλογα και γενικά ένας αέρας γουέστερν land of the free φάση. Η προσγείωση στην πραγματικότητα μπορεί να είναι σκληρή, το τσιγάρο σκοτώνει, τα άλογα όταν γεράσουν επίσης και οι γκαμπόυδες δεν είναι και τόσο άνδρες (πουστοαστείο)\nΔημοσιεύτηκε 2017-01-31 17:39:37+00:00\nΤελευταία επεξεργασία 2017-01-31 17:40:43+00:00


Vertical Jigging - Τα πάντα για το ψάρεμα, τον ψαρά και το σκάφος - Ψάρεμα - Συζητήσεις - Σκάφος - Ψαροντούφεκο\nΕρώτηση Vertical Jigging\n22/06/2010 18:22\t#1 από ΔΗΜΗΤΡΗΣ\nVertical Jigging δημιουργήθηκε από ΔΗΜΗΤΡΗΣ\nΔημήτρης λέγομε και είμαι σχετικά καινούργιος στο jig.\nΈχω αποφασίσει να αφιερώσω αρκετές από τις ώρες μου σε αυτή την τεχνική.\nΑπό εξοπλισμό πάω σχεδων καλά αλλά έχω προβλήματα στο να μπορέσω να εντοπίσω τόπους. Το gps μου είναι για κλάματα ένα τις garmin s90 νομίζω και όλα τα στίγματα από κάτω τα βγάζει ψάρια .\nΜέχρι τώρα μόνο δράκαινες . Έχω βρει κάποιες ξέρες μέχρι τώρα άλλα τζίφος.\nΨαρεύω κατά κύριο λόγω Σαρωνικό . Όταν είμαι από έξω πάω παντού.\nΑπό έξω έχω κάποια μέρη πάντα εκτός αττικής άλλα αυτήν την στιγμή με ενδιαφέρει η συγκεκριμένη τεχνική.\nΚάθε βοήθεια είναι ευπρόσδεκτη .\nΓιατί όχι να ανταλλάξω και τόπους .\nΣυνήθως ψαρεύω Σαρωνικό\n22/06/2010 21:33\t#2 από Μάνος (md)\nΑπαντήθηκε από Μάνος (md) στο θέμα Vertical Jigging\nΔυστυχώς δεν ασχολούμε με την συγκεκριμένη τεχνική επειδή δεν έχω σκάφος. Από τα λίγα πράγματα που ξέρω από ένα φιλαράκι που ασχολείται μανιωδώς και έχει πολύ καλά αποτελέσμα είναι να βρεις ξέρες ή ναυάγια σε βάθος από 90 οργιές και πάνω και εκεί να ρίξεις τους πλάνους σου. Καλό θα ήταν στην αρχή να πας με κανένα φιλαράκι να σου δείξει ένα τόπο για να δεις τι θα πρέπει να ψάχνεις στο βυθόμετρο. Για περισσότερες πληροφορίες σε ειδικότερους από έμενα.\nΥ.Γ να προσέχεις τη μέση σου γιατί αν σου τύχει κανένα καλό κομμάτι εκτός από τα χέρια θα κουραστεί και η μέση σου από την κόντρα με το ψάρι\n23/06/2010 15:35\t#3 από ΔΗΜΗΤΡΗΣ\nΑπαντήθηκε από ΔΗΜΗΤΡΗΣ στο θέμα Vertical Jigging\nΕυτυχώς ζώνη μάχης και γάντια έχω….η εμπειρία και τα ψάρια λείπουν .\nΞέρεις κανέναν να ρωτήσω?\nGps έχω , xάρτες έχω….τα ναυάγια και τις ξέρες δεν τις λένε όμως .\nΧρησιμοποιώ 2 προγράμματα το ozi explorer και memory map\nS90 ειναι το βυθομετρο τα αλλα προγραμματα τα τρεχω απο το GPS μου!\n23/06/2010 20:04\t#4 από Μενιδιάτης\nΑπαντήθηκε από Μενιδιάτης στο θέμα Vertical Jigging\nΦίλε Δημήτρη, πού βρήκες αυτη τη φωτογραφία που έχεις για «πορτρέτο» (avatar);;\nΕίναι άλλου μέλους...\n23/06/2010 22:54\t#5 από Μάνος (md)\nΔεν ξέρω περισσοτερά να σου πω, αλλά βρες ένα φιλαράκι να σου δείξει ένα τόπο, δεν είπα να σου δείξει όλα τα σημεία που ψαρεύει\n24/06/2010 11:57\t#6 από Spartan (Γρηγόρης)\nΑπαντήθηκε από Spartan (Γρηγόρης) στο θέμα Vertical Jigging\nΦιλε Δημητρη να σε ρωρτησω κατι?Τι εξοπλισμο χρησιμοποιεις στο jigging?\n24/06/2010 14:13\t#7 από ΔΗΜΗΤΡΗΣ\nΝα απαντήσω πρώτα στο φίλο που ρωτάει για τον λογαριασμό και την photo.\nΕγώ έχω λογαριασμό από τον Γενάρη εδώ χωρίς να έχω βάλει κάποια photo ή Avantar.\nΞαφνικά εχθές μίλαγα με το φίλο Δημήτρη για τα βυθομετρα και παρατηρώ ότι κάποιος μου έβαλε avantar και έχει γράψει ότι είναι από Θεσσαλονίκη . Εγώ έχω κανονικά το mail εγραφης με τους συγκεκριμένους κωδικούς από τον Γενάρη!. Περίεργο! Εχθές τα διόρθωσα. Λόγω δουλειάς και υποχρεώσεων είχα καιρό να μπω.\nΕγώ είμαι από Πειραιά Δραπετσώνα και η ηλικία 31 όπως και το mail μου είναι γνωστό.\nΌσο για τον άλλο φίλο που ρωτάει για τον εξοπλισμό χρησιμοποιώ τα εjεις :\nΈχω πάρει ένα καλάμι για jigging της shimano to travala me action 110gr-270gr\n2 χρόνια εγγυηση. Νήμα 40ρη και 3 μέτρα παράμαλλο fluorocarbon 100% tis Trabuco 60ρη. Το μηχανάκι δεν είναι κάτι extreme δεν θυμάμαι μάρκα 90 euro.\nΑπό πλάνους έχω αρκετούς και από διάφορες μάρκες shimano oceanic κτλ…\nΚαι σε διάφορα γραμμάρια από 120γρ μέχρι 250γρ.\n24/06/2010 14:29\t#8 από ΝΑΣΟΣ\nΑπαντήθηκε από ΝΑΣΟΣ στο θέμα Vertical Jigging\nκαλησπερα φιλε δημητρη,\nΟ μενιδιατης πιστευω οτι σου εκανε την παραπανω ερωτηση σχετικα με το avatar διοτι ειναι η χαρακτηριστικη φωτο ενος παμπαλαιου μελους κ σηγκεκρημενα του kostasandros που λειπει ταξιδι αυτες τις μερες.\nΑπλα ακαδημαικα το παραπανω κ ειδικα τωρα που λες οτι δεν ειναι δικη σου τοποθετηση .\nΟΠοτε Μενιδιατης ας βγαλει την φωτο απο το avatar του δημητρη καποιος απο εσας τους διαχειριστες που εχετε την δυνατοτητα.\nΠαντως δημητρη οπως κ ναναι τα πραγματα εισαι κ πειραιωτακι καλως ηρθεςς στην παρεα του ψαρεματος κ ολα ειναι οκ.\nΥΓ : μενω μαρινα ζεας κ μπορουμε καποια φορα να παμε παρεα κ για ψαρεμα.\n24/06/2010 15:26\t#9 από ΔΗΜΗΤΡΗΣ\nΝασο συγνώμη για το κενό μέχρι να απαντήσω άλλα είμαι δουλειά και στα κενά τσεκάρω και τα ποστ .\nΕυχαρηστος όποτε θες αρκεί να ασχολησε με το jigging.\nΤο καλοκαίρι θα το ξεφτιλίσω….χαχαχχχχαχα\n24/06/2010 15:32\t#10 από ΔΗΜΗΤΡΗΣ\nΓρηγόρη αν κρίνω απο την εικόνα ασχολισε αρκετά με το σπορ.\nΈχεις κάτι να με συμβουλεύσεις-μοιραστείς μπας και ξεσκολίσουμε λίγο με τις δράκαινες ? χαχαχαχαχ\nΞέρω και γω κάποια μέρη άλλα είναι εκτός Αττικής και σημεία που πήγαινα άπω έξω!\nΜε την βάρκα πάω Σαρωνικό και το καλοκαιράκι την ρίχνω άπω Σαλαμίνα..


10 ερωτήματα για τον ΟΑΣΘ με αφορμή το σημερινό δημοτικό συμβούλιο\n10 ΕΡΩΤΗΜΑΤΑ ΓΙΑ ΤΟΝ ΟΑΣΘ ΜΕ ΑΦΟΡΜΗ ΤΟ ΣΗΜΕΡΙΝΟ ΔΗΜΟΤΙΚΟ ΣΥΜΒΟΥΛΙΟ από Voria.gr article http://www.voria.gr/article/10-erotimata-gia-ton-oasth-me-aformi-to-simerino-dimotiko-simvoulio Για να είναι ουσιαστική η σημερινή συζήτηση θα πρέπει οι δημοτικοί σύμβουλοι να θέσουν σαφή και συγκεκριμένα ερωτήματα και να απαιτήσουν απαντήσεις. 08.02.2018 07:05\n10 ΕΡΩΤΗΜΑΤΑ ΓΙΑ ΤΟΝ ΟΑΣΘ ΜΕ ΑΦΟΡΜΗ ΤΟ ΣΗΜΕΡΙΝΟ ΔΗΜΟΤΙΚΟ ΣΥΜΒΟΥΛΙΟ\n08/02/2018, 07:05 |\nΓια να είναι ουσιαστική η σημερινή συζήτηση θα πρέπει οι δημοτικοί σύμβουλοι να θέσουν σαφή και συγκεκριμένα ερωτήματα και να απαιτήσουν απαντήσεις.\nΕιδική συνεδρίαση του δημοτικού συμβουλίου Θεσσαλονίκης με αποκλειστικό θέμα τον ΟΑΣΘ, διεξάγεται στις 4 σήμερα το απόγευμα. Είναι μια χρυσή ευκαιρία ώστε να πληροφορηθούν οι Θεσσαλονικείς τι ακριβώς συμβαίνει στον πολύπαθο Οργανισμό. Όχι τι συνέβαινε ως και τον περασμένο Αύγουστο οπότε ανέλαβε η νέα, κρατική διοίκηση, αλλά ποια είναι η κατάσταση τώρα, έξι μήνες μετά την κρατικοποίηση του ΟΑΣΘ.\nΌμως, για να συμβεί αυτό, θα πρέπει οι δημοτικοί σύμβουλοι να μην αρκεστούν στο ρόλο του παθητικού ακροατή, όπως συμβαίνει στις έως τώρα διαδοχικές εκδηλώσεις τις οποίες διοργανώνουν οι δημοτικές παρατάξεις του ΣΥΡΙΖΑ ανά το πολεοδομικό συγκρότημα, προκειμένου να διαφημίσουν την… αποϊδιωτικοποίηση του ΟΑΣΘ.\nΕκεί, όπου ο Στέλιος Παππάς, περιορίζεται απλώς στο να επαναλαμβάνει τα σκάνδαλα των προηγούμενων, αυτά δηλαδή τα οποία γνωρίζει η πόλη εδώ και χρόνια ή τα διάφορα επικοινωνιακά τεχνάσματα περί δήθεν μεγαλειώδους περιστολής των δαπανών κατά 15 έως 18 εκατ. ευρώ από τότε που ανέλαβε η σημερινή διοίκηση∙ χωρίς ωστόσο, ποτέ να εξηγείται από πού προήλθε αυτή η εξοικονόμηση (εάν για παράδειγμα, προήλθε απλώς από την μη καταβολή του μερίσματος στους πρώην μετόχους, την περικοπή των μισθών των εργαζομένων ή τη μείωση των λειτουργικών δαπανών λόγω του μικρότερου αριθμού των δρομολογημένων λεωφορείων).\nΓια να είναι ουσιαστική η συζήτηση και για να ενημερωθούν οι πολίτες, οι δημοτικοί σύμβουλοι θα πρέπει να προσέλθουν «διαβασμένοι»∙ και να θέσουν σαφή και συγκεκριμένα ερωτήματα και να απαιτήσουν σαφείς και ξεκάθαρες απαντήσεις, με στοιχεία και αριθμούς.\n1. Πόσα λεωφορεία βγαίνουν σήμερα στους δρόμους και πόσα έβγαιναν τους αντίστοιχους μήνες του 2017 και του 2016; Ή ακριβέστερα, πόσα είναι τα «ωφέλιμα» οχηματοχιλιόμετρα που διανύουν καθημερινά τα αστικά λεωφορεία, σήμερα και τα προηγούμενα χρόνια (διότι, για παράδειγμα, ένα λεωφορείο μπορεί να βγει από το αμαξοστάσιο, να κάνει μόλις δύο χιλιόμετρα και να επιστρέψει λόγω βλάβης).\n2. Σε πόσους μήνες (ή μήπως χρόνια;) από σήμερα θα είναι σε θέση ο ΟΑΣΘ να βγάλει στους δρόμους τα 520 λεωφορεία που προβλέπονται στη σύμβαση;\n3. Πόσο έχουν μειωθεί τα έσοδα από τα εισιτήρια το τελευταίο εξάμηνο; Αρκεί η δικαιολογία περί της δωρεάν μεταφοράς των ανέργων για να καλύψει αυτές τις απώλειες;\n4. Πόσοι έλεγχοι γίνονται μηνιαίως από τους ελεγκτές κομίστρου, πόσα πρόστιμα έχουν επιβληθεί, πόσα έχουν εισπραχθεί και ποια είναι τα αντίστοιχα στοιχεία για τα προηγούμενα χρόνια;\n5. Πόσα χρήματα από το κράτος (από κάθε πηγή) εισέπραξε ο ΟΑΣΘ το τελευταίο πεντάμηνο του 2017 και πόσα το πρώτο επτάμηνο του ίδιους έτους; Πόσα ήταν τα ποσά τα οποία εισέπραξε το 2016 και το 2015 από το κράτος;\n6. Δόθηκε ή όχι έκτακτη – γενναία επιχορήγηση πριν από έναν μήνα, σε τι ύψος, για ποιο λόγο και που πήγαν αυτά τα χρήματα;\n7. Πόσο μέσα μπήκε ο ΟΑΣΘ το 2017 και πόσες ήταν οι αντίστοιχες ζημίες για τα έτη 2016 και 2015;\n8. Πόσες προσλήψεις έχουν γίνει το τελευταίο εξάμηνο, με τι αμοιβές και με ποιες διαδικασίες;\n9. Γιατί έχει τεθεί εκτός λειτουργίας η τηλεματική σε μεγάλο αριθμό στάσεων και πότε προβλέπεται να επισκευαστούν οι βλάβες αυτές;\n10. Τελευταίο ερώτημα, αλλά όχι έσχατο: έχουν δοθεί χορηγίες σε «ημετέρους», πόσες, πόσα και σε ποιους;\nΠολλά από τα ανωτέρω ερωτήματα απασχολούν έντονα τόσο τον υπουργό Μεταφορών Χρήστο Σπίρτζη όσο, πλέον, και το Μέγαρο Μαξίμου το οποίο φέρεται δυσαρεστημένο από τις έως τώρα επιδόσεις της διορισμένης διοίκησης και αναζητά εναγωνίως λύσεις. Πρωτίστως, βεβαίως, τα ερωτήματα αυτά απασχολούν όσους έχουν την ατυχία να μετακινούνται καθημερινά με τα αστικά λεωφορεία. Οι πολίτες αυτοί είναι οι πρώτοι που δικαιούνται να γνωρίζουν, είναι αυτοί προς τους οποίους θα πρέπει να δοθούν ξεκάθαρες απαντήσεις στα ανωτέρω ερωτήματα. Θα τις έχουν;


Ο Ν. Βούτσης στο Kontra: Εκπλήσσομαι με τη ρητορική Καμμένου | kontranews.gr\nΟ Ν. Βούτσης στο Kontra: Εκπλήσσομαι με τη ρητορική Καμμένου\nΤετάρτη 10/10/2018 - 20:25\nΞεκάθαρο μήνυμα ότι δεν θα περάσουν τα προεκλογικά «παιχνίδια» του Πάνου Καμμένου, έστειλε η κυβέρνηση. Την «έκπληξη και απορία» του για την ρητορική Καμμένου εξέφρασε και ο πρόεδρος της Βουλής Νίκος Βούτσης, μιλώντας στο κεντρικό δελτίο ειδήσεων του Kontra και στον Γιώργο Μελιγγώνη. Τόσο το Μαξίμου όσο και το υπουργείο Εξωτερικών τόνισαν εχθές ότι η κυβέρνηση παραμένει προσηλωμένη στην συμφωνία των Πρεσπών, καθώς μετά τα όσα ήρθαν στο φως για τις συνομιλίες του κ. Καμμένου στις ΗΠΑ, υπήρχε κίνδυνος να «θολώσει» η ελληνική θέση στη διεθνή σκηνή κάτι που προσφέρεται για εκμετάλλευση από τις αντιπολιτεύσεις, τόσο στην Ελλάδα, όσο και στην ΠΓΔΜ.\nΟ Προέδρος της Βουλής «άδειασε» μεγαλοπρεπώς τον Πάνο Καμμένο, μιλώντας με σκληρές εκφράσεις για τη στάση και τις δηλώσεις του υπουργού. Το «αμάρτημα» ήταν διπλό. Τόσο σε σχέση με το plan B που πρότεινε ο υπ. Άμυνας όσο και με την πρόσκληση που απεύθυνε στις ΗΠΑ να αναπτύξουν στρατιωτικές βάσεις και σε άλλα σημεία της Ελλάδας, πέραν της Σούδας.\nΌπως δήλωσε ο κ. Βούτσης, «μπορώ να εκφράσω την έκπληξή μου και την απορία μου που κατατείνεται σε αυτή τη ρητορική, η οποία είναι πολύ πέρα από τη διατύπωση της πάγιας θέσης του κόμματος των Ανεξαρτήτων Ελλήνων και του Πάνου Καμμένου, και είναι σεβαστή και διατυπωμένη ότι δεν συμφωνεί με τη συμφωνία των Πρεσπών».\nΟ ίδιος, εξήγησε ότι στην κυβέρνηση «εργαζόμαστε για τη συνεργασία στα Βαλκάνια, αντίθετα με τη διαμόρφωση αξόνων για να αποτρέψουμε τα εθνικιστικά δόγματα και στερεότυπα από πλευράς Αλβανίας και Τουρκίας. Άρα δεν αντιλαμβάνομαι που θα βοηθούσε η διαμόρφωση αντιαξόνων και αντιμετώπων με άλλες χώρες που ανέφερε ο Πάνος Καμμένος. Δεν είναι και εύκολο να κατανοηθούν σε βάθος. Περιμένω να δώσει παραπέρα ερμηνείες για να κατανοήσουμε τι εννοεί. Έχω εκτιμήσει ότι αυτό είναι λάθος από κάθε άποψη. Η μεγάλη στρατηγική διαφορά έγκειται στο αν θα περάσει η Συμφωνία των Πρεσπών».\nΗ «γραμμή Καμμένου» που εκφράστηκε στη συνάντηση του υπουργού Εθνικής Άμυνας με τον υφυπουργό Εξωτερικών, αρμόδιο για θέματα Ευρώπης, Γουές Μίτσελ, στο Στέιτ Ντιπάρτμεντλ, όχι μόνο δεν αποτελεί εναλλακτική, αλλά φαίνεται πως δημιουργεί νέες τριβές στην σχέση των κομμάτων της συγκυβέρνησης. Σχετικά ο κ. Βούτσης τόνισε ότι «Εμείς θέλουμε η συνεργασία μας με τους ΑΝΕΛ που δοκιμάστηκε για 3,5 χρόνια πάνω στη μνημονιακή κρίση, να ολοκληρώσει κατά το δυνατόν το βίο της. Η μεγάλη διαφορά πάνω στα κρίσιμα ζητήματα δημιουργεί προβλήματα. Για τη συμφωνία των Πρεσπών δεν υπάρχει περίπτωση να ευδοκιμήσει η πρόταση δυσπιστίας ώστε να στριμωχτεί η κυβέρνηση. Κάθε ένας κάνει τον λογαριασμό του για το πως θα περάσουμε αυτούς τους μήνες».\nΓια το μέλλον της συγκυβέρνησης, μέχρι τις εκλογές, τόνισε ότι «πρέπει να συνεργαστούμε. Δεν θα υπάρξουν 151 ψήφοι για την πρόταση μομφής. Και δεν έχει σχέση με τους ΑΝΕΛ. Η πρόταση δυσπιστίας της ΝΔ πήρε 126 θετικές ψήφους. Ενδεχομένως να μπορεί να πάρει και λίγες περισσότερες»\nΣε μία συνέντευξη που άγγιξε όλα τα καυτά θέματα της επικαιρότητας, ο Πρόεδρος της Βουλής αναφέρθηκε και στις προσπάθειές της κυβέρνησης για την ανάγκη ριζικής αλλαγής στην αντιμετώπιση της κρίσης. Όπως είπε, η κυβέρνηση εργάζεται «κυρίως για την αλλαγή των συμφωνιών που επέβαλαν τη σκληρή στρατηγική της λιτότητας και τη δημιουργία χωρών παριών ως παραδείγματα προς αποφυγήν για της μεγάλες οικονομίες. Τότε δόθηκαν τα μηνύματα πως η ελίτ της ΕΕ, υπό τη διεύθυνση της Γερμανίας, οδηγούσε σε αδιέξοδο την Ευρωπαϊκή Ένωση».\nΣε αυτό το πλαίσιο εντάσσεται και η θέση που κράτησαν οι ηγεσίες των χωρών αυτών, στο προσφυγικό. «Δεν συμμετείχαν με κανέναν τρόπο στο δράμα αυτών των ανθρώπων που έρχονται και πνίγονται για να περάσουν απέναντι. Το μόνο που τους ενδιαφέρει είναι να μιλάνε με μία ξύλινη γλώσσα ασφάλειας χωρίς να βλέπουν την ουσία. Δηλαδή να υπάρξει βοήθεια και ανάπτυξη σε αυτές τις χώρες και στη βοήθεια της Ευρώπης για ειρήνη», τόνισε ο Πρόεδρος της Βουλής.\nΓια αυτό λέω ότι μέχρι εκεί μπορώ να φτάσω. Δεν έχω παραπάνω ενημέρωση και δεν είναι εύκολο να καταλάβω ακριβώς τι προτείνει ο συνεργαζόμενος με την κυβέρνηση Πάνος Καμμένος. Δεν είναι εύκολο να καταλάβω και τι ακριβώς πρότεινε. Και για το θέμα των βάσεων και για τη διαμόρφωση μετώπων και αξόνων στα Βαλκάνια. Εμείς εργαζόμαστε για τη συνεργασία στα Βαλκάνια, αντίθετα με τη διαμόρφωση αξόνων για να αποτρέψουμε τα εθνικιστικά δόγματα και στερεότυπα από πλευράς Αλβανίας και Τουρκίας. Άρα δεν αντιλαμβάνομαι που θα βοηθούσε η διαμόρφωση αντιαξόνων και αντιμετώπων με άλλες χώρες που ανέφερε ο Πάνος Καμμένος. Δεν είναι και εύκολο να κατανοηθούν σε βάθος. Περιμένω να δώσει παραπέρα ερμηνείες για να κατανοήσουμε τι εννοεί. Έχω εκτιμήσει ότι αυτό είναι λάθος από κάθε άποψη. Η μεγάλη στρατηγική διαφορά έγκειται στο αν θα περάσει η Συμφωνία των Πρεσπών.\nΔεν είναι δυνατόν καθημερινά να ασχολούμαστε, και ούτε πρέπει, με τις ενστάσεις και τις ρητορικές γύρω από τη συνεργασία των Πρεσπών. Πρέπει να συνεργαστούμε. Δεν θα υπάρξουν 151 ψήφοι για την πρόταση μομφής. Και δεν έχει σχέση με τους ΑΝΕΛ. Η πρόταση δυσπιστίας της ΝΔ πήρε 126 θετικές ψήφους. Ενδεχομένως να μπορεί να πάρει και λίγες περισσότερες.\nΔεν πρέπει κάθε μέρα να αποδεικνύεις ότι είσαι αυτός που είσαι. Πρέπει να αποδείξεις ότι δεν κάνεις για κυβέρνηση. Δεν υπάρχει αυτός ο αριθμός. Η ψήφιση του προϋπολογισμού είναι και ψήφος εμπιστοσύνης. Αυτό το ξέρουν όλα τας κόμματα στη Βουλή. Αυτά που λέει ο Άδωνις δεν έχουν καμμία σχέση με την πραγματικότητα. Σε λιγότερο από δύο μήνες από τώρα θα έχουμε αυτήν την ψηφοφορία. Είναι μία πολλή καλή συμφωνία.\nΓια πρώτη φορά συμβαίνει αυτό διεθνώς, ότι μία χώρα θα αλλάξει την ονομασία της και θα απαλείψει από το Σύνταγμά της αλυτρωτικές ιδέες. Ο πρώην πρόεδρος της ΝΔ και πρώην πρωθυπουργός είναι εκτός τόπου και χρόνου. Δεν είναι απλά μία ιδανική συμφωνία. Είναι η καλύτερη δυνατή που θα μπορούσε να γίνει για να σταματήσει αυτό που γίνεται. Τι άλλο να πούμε; Γιατί δεν είπαν ποια άλλα σημεία τους Συντάγματός τους πρέπει να αλλαχθούν; Μπαίνουμε ούτως ή άλλως σε προεκλογική περίοδο για τις Ευρωεκλογές της 26ης Μαΐου.\nΟ αντιπρόεδρος της ΝΔ είχε πει ότι όποιος ψηφίσει τη συμφωνία των Πρεσπών να μην έρθει να ζητήσει συνεργασία με τη ΝΔ. Εμείς είμαστε μακριά από τέτοια ρητορική. Η κα Γεννηματά ηγείται ενός κόμματος που έχει σχέσεις σε ευρωπαϊκή κλίμακα στον ευρωπαϊκό δημοκρατικό χώρο και αυτή τη σχέση την έχει διαρρήξει. Ας επιλύσει τα προβλήματά του το Κίνημα Αλλαγής. Όσο για την ακροδεξιά, θα πρέπει να φτιάξουμε ένα ενιαίο μέτωπο εναντίον της. Αγωνιούμε για το μέλλον της Ευρώπης. Μας ανησυχεί πολύ η άνοδος της ακροδεξιάς στην Ευρώπη.\nΟι ηγεσίες αυτών των χωρών βλέπεις ότι δεν συμμετείχαν με κανέναν τρόπο στο δράμα αυτών των ανθρώπων που έρχονται και πνίγονται για να περάσουν απέναντι. Το μόνο που τους ενδιαφέρει είναι να μιλάνε με μία ξύλινη γλώσσα ασφάλειας χωρίς να βλέπουν την ουσία. Δηλαδή να υπάρξει βοήθεια και ανάπτυξη σε αυτές τις χώρες και στη βοήθεια της Ευρώπης για ειρήνη.\nΕγώ θα περίμενα μια μεγαλύτερη στήριξη από τον Ευρωπαϊκό Μηχανισμό Στήριξης και από την Ευρωπαϊκή Κεντρική Τράπεζα, μέλος της οποίας είναι και ο Έλληνας κεντρικός τραπεζίτης. Από εκεί και πέρα ξεκινάει ένα πρόβλημα, το οποίο το γνωρίζει η ελληνική κυβέρνηση. Θα μπορούσε και θα έπρεπε να έχει μια πιο συστηματική παρουσία στο μέτωπο της υπεράσπισης της οικονομικής σταθερότητας της χώρας. Δεν είναι σωστό, την ώρα που τα περισσότερα μεγέθη πηγαίνουν κατά τας γραφάς και κατά το μακροπρόθεσμο, να δημιουργούνται αυτές οι κρίσεις που είναι τεχνητές. Οι τράπεζες δεν πρέπει να δίνουν την αίσθηση ότι είναι εταιρείες κουφάρια στις οποίες να μην μπορούν οι μικρομεσαίοι, οι φοιτητές κλπ να προστρέξουν.


Τα ζώδια σήμερα 27/11/2016 | Newspepper\nΤα ζώδια σήμερα 27/11/2016\nΓενικά zwdia: Οι έντονες συζητήσεις που αφορούν την φιλοσοφία, την θρησκεία, την εκπαίδευση μάλλον θα μετατραπούν σε διαμάχες. Μπορείτε ελεύθερα να πείτε την γνώμη σας. Τώρα είναι κρίσιμο να υπερασπιστείτε ότι πιστεύετε ή διαφορετικά θα περάσει η γνώμη των άλλων. Αν υπάρχει κάποια διαμαρτυρία θα πρέπει να συμμετάσχετε. Αν διαφωνείτε με κάποια άρθρο στην εφημερίδα θα πρέπει να γράψετε ένα γράμμα εκφράζοντας την αντίδρασή σας. Μιλήστε.\nΟικονομικά και καριέρα zwdia: Η ικανότητά σας να διαχειρίζεστε πολλά ταυτόχρονα θα είναι σύμμαχός σας σήμερα. Το να έχετε την πνευματική διαύγεια να πηγαίνετε από το ένα θέμα στο άλλο με ευκολία είναι κάτι για το οποίο πρέπει να είστε υπερήφανοι. Ενώ οι άλλοι είναι στο στρατόπεδό τους εσείς θα κάνετε την ένωση.\nΓενικά zwdia: Υπάρχει πολύ φυσική ενέργεια που συσσωρεύεται μέσα σας. Να είστε προσεκτικοί ώστε να μην αφήσετε αυτή την απίστευτη δύναμη να εκφραστεί ως διαμάχη απέναντι σε κάποιο άτομο για το οποίο νοιάζεστε πραγματικά. Ίσως αισθάνεστε ότι όλα γύρω σας σας περιορίζουν και εσείς ψάχνετε τρόπο να ξεφύγετε. Προχωρήστε. Βρείτε τρόπο να απελευθερώσετε την ένταση.\nΟικονομικά και καριέρα zwdia: Μια πρόσφατη ώθηση της αυτοπεποίθησης θα συμβεί από κάποια απρόσμενη πηγή. Προσπαθήστε να μην χάσετε την ισορροπία σας εξαιτίας αυτού. Αντιληφθείτε ότι αυτή η ταραχή είναι μια περαστική φάση. Μην επιτρέψετε να σας καθυστερήσει με κανέναν τρόπο.\nΓενικά zwdia: Προχωράτε και ξαφνικά βλέπετε ένα μεγάλο εμπόδιο μπροστά σας. Η επιλογή είναι δική σας. Είτε το αποφεύγετε και μένετε εκεί που ξέρετε ότι υπάρχει ασφάλεια και είστε χαρούμενοι με τους περιορισμούς ή το προσπερνάτε και προχωράτε προς το άγνωστο. Υπάρχει μια μεγάλη περιπέτεια που σας περιμένει αν κάνετε το βήμα προς το άγνωστο.\nΟικονομικά και καριέρα zwdia: Μια συνεχιζόμενη διαμάχη με κάποιο άτομο στην δουλειά σας θα ενταθεί. Οι άλλοι πηγαίνουν στην αντίθετη πλευρά και αρχίζετε να αναρωτιέστε ποιοι είναι οι φίλοι σας. Σκεφθείτε τα κίνητρά τους και να είστε ανοιχτόμυαλοι. Ίσως πρέπει και εσείς να αλλάξετε πλευρά.\nΓενικά zwdia: Μια έντονη αίσθηση καθήκοντος απέναντι στους συνανθρώπους σας μάλλον θα κατευθύνει τις πράξεις σας σήμερα. Σκεφθείτε τον εαυτό σας ως ένα πρότυπο για νεότερα άτομα. Ίσως σας θαυμάζουν και εσείς δεν το ξέρετε καν. Φροντίστε να είστε υπερήφανοι για ότι κάνετε. Το παράδειγμα που δίνετε μάλλον θα έχει μεγάλη επίδραση πάνω σε πολλούς ανθρώπους.\nΟικονομικά και καριέρα zwdia: Οι ιδέες σας είναι πολύ καλές. Μην διστάσετε να τις δείξετε στους άλλους όσο πιο σύντομα μπορείτε. Τα ηλεκτρονικά μέσα είναι το κλειδί. Θα έχετε γρήγορα και πολλές απαντήσεις. Η πρόοδος θα γίνει.\nΓενικά zwdia: Υπάρχει μια αρνητική ένταση σε μια ημέρα όπου θα συνεχίσει να πηγαίνει άσχημα αν συνεχίσετε να είστε επίμονοι απέναντι σε κάθε θέμα που εμφανίζεται στον δρόμο σας. Οι δραστηριότητες της ημέρας θα επικεντρωθούν σε τρόπους όπου οι άνθρωποι ξεφεύγουν και βλέπουν τα πάντα από άλλη οπτική. Αν επιμείνετε στους απόλυτους τρόπους σας τότε θα συναντήσετε πολύ αντίσταση.\nΟικονομικά και καριέρα zwdia: Θα βρεθείτε σε μια θέση όπου σας αρέσει αλλά ίσως εξαντληθείτε από την κατεύθυνση που ακολουθείται από τον εργοδότη σας. Μπορείτε ελεύθερα να πείτε την γνώμη σας για το θέμα. Η οπτική σας θα γίνει αποδέκτης σεβασμού.\nΓενικά zwdia: Είτε συμμετέχετε πρόθυμα ή όχι θα παίξετε σημαντικό ρόλο στην δράση. Μερικές φορές αισθάνεστε ότι είστε ο βασικός παίχτης του οποίου οι πράξεις αποφασίσουν την μοίρα του παιχνιδιού. Τώρα πρέπει να κλείσετε τα μάτια σας, να πάρετε μια βαθιά ανάσα και να βρείτε την απάντηση από μέσα σας. Μην ψάχνετε στους άλλους την υποστήριξη γατί θα έχουν το δικό τους πρόγραμμα για το τι πρέπει να κάνετε. Εσείς ξέρετε καλύτερα.\nΟικονομικά και καριέρα zwdia: Φαίνεται ότι υπάρχει ένταση όπου και να στραφείτε. Οι έντονες ιδέες των άλλων είναι εμπόδιο στον δρόμο σας προς την πρόοδο. Δεν είναι η καλύτερη στιγμή να πιέσετε τους άλλους ή να τους πείσετε για κάτι που πιστεύετε. Υποχωρήστε.\nΓενικά zwdia: Ο χρόνος για σχεδιασμό και υπολογισμούς έχει τελειώσει. Ο καιρός για επιθετική δράση έχει ξεκινήσει. Αν δεν είστε έτοιμοι, κρίμα. Θα μπείτε στο πεδίο της μάχης όπως είστε. Όσο προσπαθείτε να καθυστερήσετε το αναπόφευκτο τόσο πιο δύσκολο θα είναι. Προχωρήστε όσο προετοιμασμένοι και αν είστε ή αισθάνεστε.\nΟικονομικά και καριέρα zwdia: Υπάρχει μια ευκαιρία που εμφανίζεται στην δουλειά σας και μπορείτε να έχετε περισσότερη ελευθερία. Οι ιδέες σας δένουν καλά με των άλλων και οι γύρω σας σέβονται την καινοτόμα προσέγγισή σας. Θα πάτε πιο μακριά από όσο περιμένετε.\nΓενικά zwdia: Μια μεγάλη δύναμη συσσωρεύεται τώρα και θα υπάρξει σημαντική κίνηση. Αυτή η κίνηση φέρνει κοντά πολλά άτομα από διαφορετικές γενιές και τα ενώνει σε μια επανάσταση. Αφήστε τα προσωπικά θέματα στην άκρη και σκεφθείτε παγκόσμια. Μάθετε τι συμβαίνει στον κόσμο και να είστε πιο επιθετικοί ώστε να πολεμήσετε για ότι πιστεύετε. Μια μικρή ομάδα έξυπνων ανθρώπων μπορεί να κάνει την διαφορά.\nΟικονομικά και καριέρα zwdia: Είναι δύσκολο για εσάς να δουλεύετε όταν δεν είναι όλα καλά σχεδιασμένα. Δυστυχώς αυτό συμβαίνει σήμερα. Τίποτα από ότι έχετε ετοιμάσει δεν θα λειτουργήσει όπως περιμένετε. Να είστε προετοιμασμένοι για τα πάντα.\nΓενικά zwdia:Υπάρχει μεγάλη ανησυχία μέσα σας που ενεργοποιείται γιατί δεν αισθάνεστε ότι ακολουθείτε την μοίρα σας. Μπορεί ξαφνικά να αισθάνεστε ότι έχετε έναν πιο μεγάλο σκοπό στην ζωή σε σύγκριση με ότι κάνετε τώρα. Εξερευνήστε την ιδέα αυτή και δείτε πως μπορείτε να κινηθείτε προς τις επιθυμίες σας. Τώρα είναι η τέλεια στιγμή να βάλετε τα μακροπρόθεσμα σχέδιά σας σε δράση.\nΟικονομικά και καριέρα zwdia: Είστε σε τέλεια θέση ώστε να σημειώσετε πρόοδο επιθετικά σχετικά με τις καινοτόμες ιδέες σας. Το μόνο που σας σταματά είναι όσοι έχουν κολλήσει στον τρόπο τους και δεν δοκιμάζουν κάτι νέο. Μην ανησυχείτε για αυτούς. Θα επιτύχετε χωρίς αυτούς.\nΓενικά zwdia: Υπάρχει ένα μεγάλο κύμα δύναμης που έρχεται προς εσάς και πρέπει να είστε προσεκτικοί πως να το χειριστείτε. Είστε επιρρεπείς σε ατυχήματα τραυματισμούς. Προσπαθήστε να μην κάνετε βιαστικές κινήσεις ενώ οδηγείτε και να είστε προσεκτικοί με τα μηχανήματα που χειρίζεστε. Η σωστή χρήση της πλανητικής ενέργειας σήμερα μπορεί να σας βοηθήσει να αντιμετωπίσετε κάθε εμπόδιο μπροστά σας. Το πως θα χειριστείτε την ενέργεια είναι δικό σας θέμα.\nΟικονομικά και καριέρα zwdia: Να είστε απόλυτοι στην θέση σας. Δείξτε στους άλλους ότι η θέλησή σας είναι ισχυρή και ότι μπορείτε να μεταφέρετε τις ιδέες σας στους άλλους επιτυχημένα. Θα επηρεάσετε σήμερα περισσότερο από όσο νομίζετε.\nΓενικά zwdia: Η ενέργειά σας θα έχει έντονα ξεσπάσματα. Την μια στιγμή θα είστε σε λήθαργο και την άλλη θα είστε έτοιμοι για μαραθώνιο. Ασχοληθείτε με δραστηριότητες που ενισχύουν την διάθεσή σας. Δεν υπάρχει λόγος να ανακαλύψετε γιατί αισθάνεστε έτσι. Σχεδιάστε πως μπορείτε να χρησιμοποιήσετε την ενέργεια αυτή όταν εμφανίζεται. Οι λάθος κινήσεις ίσως είναι επιζήμιες.\nΟικονομικά και καριέρα zwdia: Θα είναι δύσκολο να παραμείνετε συγκεντρωμένοι αλλά δεν πειράζει. Μην ασχοληθείτε με δουλειές όπου πρέπει να είστε συγκεντρωμένοι και πρακτικοί. Το να έχετε την προσοχή σας σε ένα πράγμα για καιρό θα είναι σχεδόν απίθανο. Μην προσπαθείτε καν.\nΓενικά zwdia: Ίσως θέλετε να ξεκινήσετε με το που ξυπνήσετε. Υπάρχει μια μάχη και φαίνεται ότι όλοι σας επέλεξαν σας βασικό στόχο. Να είστε προσεκτικοί με την κλιμάκωση του θέματος. Ίσως γίνετε αμυντικοί χωρίς να αντιληφθείτε πλήρως την κατάσταση. Ίσως όλα αυτά προέρχονται από μια παρεξήγηση.\nΟικονομικά και καριέρα zwdia: Θα σας είναι δύσκολο να αντιμετωπίσετε τους γύρω σας. Η διάθεση όλων θα είναι δύσκολη. Δουλέψτε μόνοι σας αν μπορείτε. Ίσως τρελαθείτε προσπαθώντας να δουλέψετε μαζί με εκείνους που δεν είναι στο ίδιο μήκος κύματος με εσάς.\nΕπόμενο άρθροΟ Τύπος της Κυριακής 27/11


7 Portes, Βαρκελώνη - Κριτικές εστιατορίων - TripAdvisor\n7 Portes: Εστιατόρια στην περιοχή\nΕπιδόρπιο για: Λα Ράμπλα\nΕστιατόρια σε Ασιατική για: La Vila Olimpica del Poblenou\nΕστιατόρια σε Ρομαντικό για: El Poble Sec\nΙνδικά εστιατόρια με Παράδοση για: Πομπλενού\nΠαέγια για: La Vila Olimpica del Poblenou\nΔραστηριότητες κοντά σε: 7 Portes\n7 Portes, Βαρκελώνη\nΝο 548 από 8.339 Εστιατόρια - Βαρκελώνη}\nPasseig Isabel II 14, 08003 Βαρκελώνη, Ισπανία\nΌλες οι φωτογραφίες (1.826)\nΤο εστιατόριο 7 Portes δεν έχει διαθεσιμότητα για την ώρα που ζητήσατε. Επιλέξτε διαφορετική ώρα ή αναζητήστε εστιατόρια με διαθεσιμότητα.\nΘαλασσινά, Μεσογειακή, Ευρωπαϊκή, Ισπανική, Διεθνής, Κατάλληλο για χορτοφάγους, Επιλογές βίγκαν, Πιάτα χωρίς γλουτένη\n1 - 10 από 1.136 κριτικές\nΥπεροχο μαγαζι ..αξιζει να το επισκευτει καποιος για να φαει αυθεντικη παεγια... ομορφος χωρος ,ζεστος με εξαιρετικο προσωπικο... ολο το βραδυ επαιζε πιανο ενας πιανιστας κανοντας την ατμοσφαιρα ρομαντικη... αλλωστε το 7portes ειναι ενας χωρος που σε ταξιδευει στο χρονο (ειναι το εστιατοριο που ετρωγε...Περισσότερα\nΕυχαριστούμε, Nancy T\nΧρειαζοταν να κανουμε κρατηση και ετσι περιμεναμε 20 λεπτα για να βρεθει τραπεζι. Η αναμονη αξιζε και το φαγητο μας ανταμειψε πληρως!! Παραγγειλαμε παελια μεικτη, κανελονια 7 πορτες σαλατα με κατσικισιο τυρι και μοσχαρισια μπριζολα. Ηταν ολα υπεροχα πιατα!!! Αξιζε καθε σεντ που δωσαμε!!!\nΙστορικό εστιατόριο, κορυφαία παέγια!\nΈνα από τα μαγαζιά που δεν πρέπει να χάσετε στην επίσκεψή σας στη Βαρκελώνη. Φανταστική ατμόσφαιρα εποχής, τρομερή επαγγελματική εξυπηρέτηση, κορυφαία παέγια, αλλά και τα υπόλοιπα που δοκιμάσαμε εξαιρετικά. Η τιμή που πληρώσαμε σε σχέση με αυτό που εισπράξαμε, άριστη. Μονόδρομος για μια έξοδο για...Περισσότερα\nΤοπική κουζίνα , τοπικό χρωμα\nΚοντά στη βασική προκυμαία βρίσκεται αυτό το Κλασσικο ισπανικό εστιατόριο. Εχει μεγάλη ιστορία και ειναι γνωστό. Πολύ καλα διαμορφωμένος χώρος. Πολύ Καλη τοπική κουζίνα. Πολύ καλο σέρβις. Καλη σχέση τιμών και ποιότητας. Αξίζει την επίσκεψη\nΔειπνώ με ιστορικές προσωπικότητες !\nΈνα αρκετά καλό εστιατόριο, από τα πιο παλιά και ιστορικά στην Βαρκελώνη . Ο χώρος όμορφος και το σέρβις καλό ! Ότι φάγαμε μας άρεσε ! Να τονίσω βέβαια ότι η τιμές ειναι αρκετά υψηλές . Υπολογίστε πάνω από 30 - 40 ευρώ το άτομο\nΕυχαριστούμε, Constantinos P\nΤο συγκεκριμένο εστιατόριο μας σύστησε ο οδηγός ταξί καθώς μας πήγαινε στο ξενοδοχείο. Το εστιατόριο λειτουργεί από το 1827 σε έναν εξαιρετικό χώρο στη περιοχή της barceloneta. Το φαγητό ήταν εξαιρετικό και οι γεύσεις θύμιζαν καλού παραδοσιακού μαγειρείου. Παραγγείλαμε παέγια θαλασσινών και φιλέτο μοσχαρίσιο για...Περισσότερα\nΕμβληματικο εστιατοριο της Βαρκελωνης.\nΕστιατοριο με που τιμα την ιστορια του κ τον πελατη που το επισκεπτεται.Ο διακοσμος, το περιβαλλον, η ατμοσφαιρα ...ολα οπως θα πρεπε να ειναι.Το σερβις υποδειγματικο.Οι σερβιτοροι με στολες κ ιεραρχια.Πηραμε φρεσκα θαλασσινα, παελια, σανγκρια κ για το τελος ποικιλια σπιτικων γλυκων.Νιωσαμε σα βασιλιαδες!\nΒρεθήκαμε για φαγητό μετά από ανακαλύψει από διαφημιστικό ! Όμορφος χώρος προσωπικό εξυπηρετικό αν και δν μιλαγανε όλοι καλά αγγλικά τ φαγητό ήταν καλό με τιμές σχετικά ακριβές πάντως δοκιμάσαμε ωραία σαγκρια !\nΕυχαριστούμε, Vaios M\nΚαλή ποιότητα και ποικιλία,πολύ "τουριστικό",σχετικά ακριβό\nΚαλή ποιότητα και ποικιλία πιάτων,συμπεριλαμβανομένων των γνωστών της περιοχής, χωρίς πολύ "υψηλές συγκινήσεις" αφού απευθύνεται ως επί το πλείστων σε τουρίστες που ψάχνουν κάτι "καλο".Οι τιμές είναι αναμενόμενα υψηλές.\nΠολύ ωραίο φαγητό σε φανταστική ατμόσφαιρα μαγαζιού που θυμίζει παλιές εποχές. Τιμές αρκετά προσιτές. Εμείς φάγαμε paella καταπληκτική. Ένα πέρασμα πρέπει να γίνει\nΛάβετε γρήγορα απαντήσεις από το προσωπικό του 7 Portes και από προηγούμενους επισκέπτες.\nΕιδικές περιστάσεις, Μεγάλες παρέες, Οικογένειες με παιδιά, Επαγγελματικές συναντήσεις, Τοπική κουζίνα, Ρομαντικό\nΔιεύθυνση: Passeig Isabel II 14, 08003 Βαρκελώνη, Ισπανία\nΤοποθεσία: Ευρώπη > Ισπανία > Καταλονία > Επαρχία της Βαρκελώνης > Βαρκελώνη> > Μπαρσελονέτα\nΑριθμός τηλεφώνου: +34 933 19 30 33


Αξιόπιστη απόδοση Badura Γυναικεία Μπότες Μαύρο Εξαιρετική ποιότητα 8159-69-M\nΑΡΧΙΚΗ > Δημοπρασία γυναικεία παπούτσια > Σανδάλια > Πολύτιμα και όμορφα Crocs Γυναικεία Σανδάλια Σκούρο μπλέ προτιμησιακό Kadee Slingback W 205077\nΤα σανδάλια της μάρκας Crocs. Σε καθημερινό χαρακτήρα των παπουτσιών ταιριάζει η γάμπα υλικό - Croslite. Οι πάτοι των παπουτσιών είναι υλικό Croslite. Το υλικό της σόλας είναι υλικό Croslite. Γυναικεία και φιλικά για το πόδι, θα είναι η βάση για όλη την εμφάνιση.\nεκπτώσεις ποσότητας Schutz Γυναικεία Σανδάλια Μαύρο τέλεια S 20435 0013 0001 U\nδημοτικότητα Patrizia Pepe Γυναικεία Σανδάλια Μαύρο Ποιότητα και σταθερότητα 2V7839/A4BB-K182


Ρίκα Βαγιάνη: Ένα μήνα πριν έβαλε μαύρη φωτογραφία στο Facebook και εξήγησε τον λόγο - sportcyclades24\nΑρχική / Best of network / Ρίκα Βαγιάνη: Ένα μήνα πριν έβαλε μαύρη φωτογραφία στο Facebook και εξήγησε τον λόγο\nΜετά από τριετή μάχη με τον καρκίνο, η Ρίκα Βαγιάνη πέθανε το πρωί της 7ης Αυγούστου σε ηλικία 56 χρονών.\nΗ Ρίκα πάλευε με τον καρκίνο και το τελευταίο διάστημα βρισκόταν στο νοσοκομείο.\nΣτις 30 Ιουνίου η δημοσιογράφος έβαλε μία μαύρη φωτογραφία στο εξώφυλλο του προσωπικού της λογαριασμού στο facebook και αμέσως οι διαδικτυακοί της φίλοι την ρώτησαν τι συνέβη και εκείνη απάντησε: « i am fine. THERE IS JUST NO POINT» Δηλαδή: «Είμαι μια χαρά. Απλά δεν υπάρχει κανένα νόημα».\nΔείτε τι είχε γράψει πριν ένα μήνα η Ρίκα Βαγιάνη στον προσωπικό της λογαριασμό\nΠροηγούμενος Επίσημα Κάρολος Ρούσσος στον Α.Ο Σύρου\nΕπόμενο Πρωταθλητής Ευρώπης στο μήκος ο Τεντόγλου!


CHAOS ...ΣΤΟ ΝΕΠΑΛ ΜΕΤΑ ΤΟΝ ΦΟΝΙΚΟ ΣΕΙΣΜΟ!\nΣτους 1900 φθάνουν οι νεκροί στο Νεπάλ μόνον... Υπάρχουν και σε Ινδία, Πακιστάν κ.λ.π. Ο σεισμός θεωρείται από τος ισχυρότερους των τελευταίων ετών!\nΤΟ ΠΑΙΔΙ ΤΟΥ ΜΑΘΟΥΣΑΛΑ ΚΑΙ ΕΠΑΓΓΕΛΜΑΤΙΑΣ ΣΩΤΗΡ.. ΠΑΡΑΜΙΛΑΕΙ ΜΕ ΘΡΑΣΟΣ!\nΡΕ Ο ΛΕΛΕΣ ...Ο ΔΩΡΟΔΙΑΙΤΟΣ ΤΗΣ ΒΡΟΜΙΚΗΣ SIEMENS ΚΑΤΑΣΤΡΟΦΟΛΟΓΕΙ, ΤΗΝ ΩΡΑ ΠΟΥ ΤΟ ΚΟΜΜΑ ΤΟΥ (ΜΕ ΤΑ YES-MEN) KATΕΣΤΡΕΨΕ ΤΗ ΧΩΡΑ..ΘΡΑΣΟΣ ΟΜΩΣ!\nΜητσοτάκης: Καταστροφή για τη χώρα τυχόν μη συμφωνία..\nΝΑΙ ΖΗΤΑΕΙ ΝΑ ΣΥΜΦΩΝΗΣΟΥΜΕ ΜΕ ΤΟΥΣ...ΕΚΒΙΑΣΤΕΣ ΤΗΣ ΧΩΡΑΣ!\nΣτις διαπραγματεύσεις της κυβέρνησης με τους εταίρους αναφέρθηκε σε συνέντευξή του ο κοινοβουλευτικός εκπρόσωπος της ΝΔ Κυριάκος Μητσοτάκης.\n"Αν για οποιονδήποτε λόγο, η χώρα πάει σε εκλογές, οπότε και θα υπάρξει πραγματικό διακύβευμα ρήξης με την Ευρώπη, οι αστικές πολιτικές δυνάμεις θα βρουν πεδίο συνεννόησης, που θα συσπειρώσει το φιλοευρωπαϊκό μέτωπο" τόνισε χαρακτηριστικά σε συνέντευξη στη Realnews.\nΣημειώνει πως οι διαφορές της ΝΔ με το Ποτάμι και το ΠΑΣΟΚ μπορούν να γεφυρωθούν, εάν υπάρξει τέτοιος κίνδυνος. Εκτιμά ακόμη ότι, τυχόν μη συμφωνία στη διαπραγμάτευση θα είναι "καταστροφή για τη χώρα" και υποστηρίζει πως "αν η κυβέρνηση "δεν ανακρούσει πρύμναν", θα οδηγηθούμε ταχύτατα σε οδυνηρή, άτακτη χρεοκοπία".\nΟ κ. Μητσοτάκης, υποστηρίζει ότι ο πρωθυπουργός "θα έχει τεράστιες ευθύνες αν, παρότι διαθέτει σημαντική πλειοψηφία, μας σύρει σε εκλογικές διαδικασίες". Σχετικά με την αποφυλάκιση Ξηρού λέει πως "τα γραμμάτια της κυβέρνησης προς τους τρομοκράτες και τους αντιεξουσιαστές εξοφλούνται με θαυμαστή ταχύτητα τοις μετρητοίς, σε βάρος της ασφάλειας των πολιτών και της διεθνούς εικόνας της χώρας".\nΓια ποιές ευθύνες του Τσίπρα ομιλεί; Τις δικές του και του Σαμαρά θα τις περάσουμε στο ντούκου; Με τέτοια πολιτικά φυτοειδή... η Ελλάς πορεύεται τον Γολγοθά της χωρίς να φαίνεται στον ορίζοντα ΑΝΑΣΤΑΣΗ!\nΜΙΑ ΑΠΟ ΤΙΣ ΙΣΧΥΡΟΤΕΡΕΣ ΣΕΙΣΜΙΚΕΣ ΔΟΝΗΣΕΙΣ ΕΠΛΗΞΕ ΧΘΕΣ ΤΟ ΝΕΠΑΛ!\nΗ σεισμική δόνηση των 7,9 βαθμών που συγκλόνισε σήμερα το Νεπάλ έχει στοιχίσει την ζωή σε περίπου 1.500 ανθρώπους, σύμφωνα με τον πιο πρόσφατο απολογισμό. Δεν είναι η πρώτη φορά που η χώρα πλήττεται από μια φονική σεισμική δόνηση. Τον Ιανουάριο του 1934 περισσότεροι από 10.500 άνθρωποι σκοτώθηκαν σε ένα σεισμό μεγέθους 8,1 βαθμών που σημειώθηκε στις ανατολικές περιοχές της χώρας.\nΜΑΣ ΕΠΙΣΚΕΠΤΟΝΤΑΙ ΕΞΩΓΙΕΙΝΟΙ- ΟΙ ΚΥΒΕΡΝΗΣΕΙΣ ΤΟ ΞΕΡΟΥΝ & ΣΙΩΠΟΥΝ!\nEπιμέλεια κειμένων: Χρήστος Μαζάνης - Σωτήρης Σκουλούδης\nΟ πρώην υπουργός άμυνας του Καναδά Paul Hellyer σε συνέντευξη του ισχυρίστηκε ότι όλες οι χώρες κρύβουν εξωγήινες μορφές ζωής από τους κατοίκους της Γης. «Όχι μόνο υπάρχουν εξωγήινοι αλλά οι κυβερνήσεις κρύβουν τις αποδείξεις γι' αυτούς», υποστηρίζει ο πρώην υπουργός,ο οποίος κατείχε τη θέση από το 1963 έως το 1967.\nΣΦΑΛΙΑΡΑ ΤΗΣ ΓΕΡΜΑΝΙΑΣ ΠΡΟΣ ΤΟΥΡΚΙΑ: ΑΝΑΓΝΩΡΙΖΕΙ ΤΗ ΓΕΝΟΚΤΟΝΙΑ ΤΩΝ ΑΡΜΕΝΙΩΝ...Και κάποτε και τη σφαγή των Ποντίων... ΕΤΣΙ ΓΙΑ ΝΑ ΚΑΤΑΝΟΗΘΕΙ ΤΟ... ΑΙΜΟΣΤΑΓΕΣ ΑΥΤΟ ΕΘΝΟΣ ΤΩΝ ΜΕΜΕΤΗΔΩΝ, που άγνωστο γιατί απολαμβάνει ασυλίας!\nΜετά τον Ομοσπονδιακό Πρόεδρο της Γερμανίας Γιόαχιμ Γκάουκ στον καθεδρικό ναό του Βερολίνου, «στη μνήμη των Αρμενίων, των Αραμαίων και των Ελλήνων του Πόντου», όπου αναγνώρισε τη σφαγή των Αρμενίων ως γενοκτονία και έθεσε θέμα συνενοχής της χώρας του ως συμμάχου τότε της Οθωμανικής Αυτοκρατορίας, ακολούθησε ο πρόεδρος της Βουλής Νόρμπερτ Λάμερτ για πρώτη φορά και χρησιμοποίησε κι αυτός τη λέξη «γενοκτονία». Έτσι συντελείται όχι μόνο ρητορικά αλλά και επί της ουσίας για πρώτη φορά αλλαγή στάσης της γερμανικής κυβέρνησης, που επί χρόνια απέφευγε να χρησιμοποιήσει τη λέξη αυτή για να μην διαταράξει τις σχέσεις της με την Τουρκία.\nΟ κακός χαμός σε σπίτι στην Γλυφάδα: Μπήκε στο σπίτι και τσάκωσε την γuναίκα του με δύο στο kρεβάtι!\nΕνωμένη η Ευρώπη!\nΕίναι απίστευτο το γεγονός, ότι ολόκληρη η Ευρώπη είναι πλέον ενωμένη κατά της χώρας μας! Αυτό που...\n'Eμεινε ΑΔΙΚΑ στην φυλακή για 36 χρόνια - Δες τι δώρο του έκανε γνωστή αλυσίδα fast food!\nΗ αναμονή όλων αυτών των χρόνων για να γευτείένα burger φαίνεται πως άξιζε και με το παραπάνω...\nΠλέον δεν θα έχει ανάγκη να περιμένει για κανέναν λόγο!\nΤο γνωστό και δημοφιλές εστιατόριο fast food της Αμερικής, "Carl's Jr.", υποδέχτηκε τον άδικα καταδικασμένο Michael Hanline. Με τις κάμερες να είναι πάνω του, ο άντρας μόλις αποφυλακίστηκε αποφάσισε να περάσει από ένα fast food για να απολαύσει ένα burger μετά από τόσα χρόνια...\nΤο βίντεο λοιπόν άρχισε να γίνεται viral και η εταιρεία φρόντισε να του κάνει ένα πολύ ιδιαίτερο δώρο! Τα Carl's Jr αποφάσισε να του παρέχει δωρεάν burgers για όλο το 2015!\nΑναρτήθηκε από πρακτορειο ειδήσεων στις 8:35 π.μ.


Π.Ο.Λ.: Μεταθέσεις με αντικαταστάτη!!! - Πανελλήνια Ομοσπονδία Λιμενικών\nHome ΑΝΑΚΟΙΝΩΣΕΙΣ People Π.Ο.Λ.: Μεταθέσεις με αντικαταστάτη!!!\nΠ.Ο.Λ.: Μεταθέσεις με αντικαταστάτη!!!\nΝοεμβρίου 03, 2020 ΑΝΑΚΟΙΝΩΣΕΙΣ, People,\nΣε μια περίοδο που οι μεταθέσεις των στελεχών του ΛΣ-ΕΛ.ΑΚΤ μονοπωλούν το ενδιαφέρον μας και προκαλούν προβληματισμό σε όλους καθώς :\n• Το προς υπογραφή ΠΔ Μεταθέσεων έχει σοβαρά κενά και δημιουργεί τεράστια ανησυχία στα στελέχη.\n• Η καθυστέρηση έκδοσης των σχετικών αποφάσεων των τακτικών μεταθέσεων διαταράσσει την οικογενειακή συνοχή των συναδέλφων.\n• Οι μεταθέσεις κατά τη Β και Γ φάση από το ένα νησί στο άλλο προκαλούν εύλογα ερωτήματα για τη σκοπιμότητά τους.\nήρθε και "το κερασάκι στη τούρτα" καθώς μέρος των τακτικών μεταθέσεων κυρίως από νησιά θα εκτελεστούν μετά τη παρουσία αντικαταστάτη!!!\nΚαι διερωτόμαστε με ποιο καθεστώς και από ποιο ΠΔ Μεταθέσεων προβλέπεται η μετάθεση στελέχους με αντικαταστάτη;\nΠώς είναι δυνατόν να κοινοποιούνται μεταθέσεις τον μήνα Νοέμβριο σε συναδέλφους που υπηρετούν εδώ και πολλά έτη στα νησιά και να ενημερώνονται ότι τελικά θα μετατεθούν του χρόνου αφού πρώτα βρεθεί αντικαταστάτης τους με τις τακτικές μεταθέσεις του 2021;\nΔυστυχώς τα όσα διαδραματίστηκαν φέτος με τις μεταθέσεις μας προκαλούν θλίψη και προβληματισμό.\nΌμως σε καμία περίπτωση δεν θα αναζητήσουμε "τις πταίει " αλλά θα εστιάσουμε την προσπάθεια μας στην αποκατάσταση της αδικίας και στην αποφυγή του επιπρόσθετου λάθους.\nΓια το λόγο αυτό ζητούμε απο τον Υπουργό μας κ.Πλακιωτάκη την ανάκληση των διαταγών μεταθέσεων συναδέλφων που προβλέπουν αντικαταστάτη και την άμεση μετάθεσή τους εντός των προθεσμιών που προβλέπονται από τη νομοθεσία.\nΓια την Π.Ο.Λ.\nΚυράνης Κων/νος Μπέη Χαριτίνη\nTags # ΑΝΑΚΟΙΝΩΣΕΙΣ # People\n�s Νοεμβρίου 03, 2020\nMarcadores: ΑΝΑΚΟΙΝΩΣΕΙΣ, People


Μήνυμα-"τελεσίγραφο" Παππά: Ο Τσίπρας θα είναι ο τελευταίος που θα επιλέξει τη διάσπαση | LiFO\nΜήνυμα-"τελεσίγραφο" Παππά: Ο Τσίπρας θα είναι ο τελευταίος που θα επιλέξει τη διάσπαση\nΑλλά «η μόνιμη καταψήφιση είναι ασύμβατη με την κοινή πορεία»\n20.7.2015 | 11:01\n«Στις αρχές του ΣΥΡΙΖΑ δεν περιλαμβάνεται η αλλαγή νομίσματος αλά Σόιμπλε, ούτε τα μνημόνια της δραχμής. Πολύ περισσότερο ανεξήγητες πολιτικές επιλογές του τύπου "στηρίζω άρα καταψηφίζω"», δηλώνει ο υπουργός Επικρατείας Νίκος Παππάς σε συνέντευξή του στην «Εφημερίδα των Συντακτών», σημειώνοντας πως «ο πρωθυπουργός θα είναι ο τελευταίος που θα επιλέξει τη διάσπαση. Θα πρέπει όλοι όμως να καταλάβουν ότι η στήριξη ή μη μιας κυβέρνησης είναι πολύ μεγαλύτερης κλίμακας επιλογή από την κατάθεση μιας τροπολογίας στην ΚΕ του ΣΥΡΙΖΑ».\nΣτο ερώτημα αν μπορεί να διασφαλιστεί η ενότητα και η διατήρηση της κοινής πορείας, όταν μια πτέρυγα του κόμματος ανοιχτά πλέον τάσσεται υπέρ της δραχμής, ο υπουργός Επικρατείας απαντά: «Η μόνιμη καταψήφιση είναι ασύμβατη με την κοινή πορεία. Νομίζω αυτονόητο για όλους». Σημειώνει πως η προτεραιότητα της κυβέρνησης δεν είναι άλλη από την ολοκλήρωση της συμφωνίας το συντομότερο δυνατό και προσθέτει: «Η κυβέρνηση εξάντλησε τα όρια της διαπραγμάτευσης, της εντολής και της αντοχής του λαού. Προτεραιότητά μας είναι να ανασχεθούν οι δυσμενείς επιπτώσεις της συμφωνίας. Είναι η προστασία των αδυνάμων. Είναι η πυροδότηση της συζήτησης σε ευρωπαϊκό επίπεδο για την αποτελεσματικότητα αυτών των προγραμμάτων. Όσο για τις εκλογές είναι λογικό να αναπτύσσονται σενάρια όταν τόσοι βουλευτές της πλειοψηφίας καταψήφισαν τη συμφωνία. Μην περιμένετε λοιπόν να κοπάσουν».\n«Ο λαός μας έχει καταλάβει ότι υπήρξε υπερπροσπάθεια από την κυβέρνηση στη διάρκεια της διαπραγμάτευσης» αναφέρει ο υπουργός Επικρατείας και επισημαίνει πως στο πλαίσιο της συμφωνίας, το ερώτημα είναι αν χρειάζεται μια κυβέρνηση που μπορεί να χτυπήσει τα κακώς κείμενα της φοροδιαφυγής, της διαπλοκής και της διαφθοράς ή αν πρέπει να υπάρξει παλινόρθωση του χρεοκοπημένου πολιτικού προσωπικού. «Όσοι ονειρεύονται ανατροπή της κυβέρνησης και του Τσίπρα, θα πρέπει να περιμένουν για πολύ ακόμα. Προφανώς και δεν θα αποφύγουμε τις ευθύνες μας. Έχουμε αν μη τι άλλο αποδείξει ότι δεν είμαστε ευθυνόφοβοι» υπογραμμίζει ο κ. Παππάς.\nΕρωτηθείς για το ενδεχόμενο να οδεύουμε σε Grexit, ο υπουργός Επικρατείας, τονίζει: «Με εξασφαλισμένη τη χρηματοδότηση, με συνεχή διαπραγμάτευση και σταθερότητα στην οικοδόμηση συμμαχιών μπορούμε να αφήσουμε την προπαγάνδα του Grexit στον κ. Σόιμπλε και σε ορισμένους εμμονικούς του ΔΝΤ. Το πακέτο έχει πολλά προβλήματα, αλλά η ψύχραιμη σύγκρισή του με τα δύο μνημόνια δείχνει ότι και δυνατότητες υπάρχουν και ανάγκη να αξιοποιηθούν. Δείχνει επίσης ότι η κλίμακα δημοσιονομικής προσαρμογής που απαιτείται είναι πολύ μικρότερη».\nΤην Τετάρτη η "D-Day" του Τσίπρα\nTέσσερις ακόμη αντάρτες προβλέπουν οι F.T. στην ψηφοφορία της Τετάρτης\nΑν στην κρίσιμη ψηφοφορία δεν συγκεντρώσει 120 βουλευτές όλα τα ενδεχόμενα είναι ανοιχτά\nΚι άλλες απώλειες για τον ΣΥΡΙΖΑ\nΤσακαλώτος: Επί ΣΥΡΙΖΑ έγιναν πλειστηριασμοί, αλλά όχι A' κατοικίας - «Θέμα δημοκρατίας» η πρόταση δυσπιστίας\nΣτους πλειστηριασμούς επί ΣΥΡΙΖΑ αναφέρθηκε ο Ευκλείδης Τσακαλώτος κατά την ομιλία του στη βουλή\nσκύλος 20.7.2015 | 11:37\nΣτις αρχές του ΣΥΡΙΖΑ δεν περιλαμβάνεται η αλλαγή νομίσματος αλά Σόιμπλε, ούτε τα μνημόνια της δραχμής. Πολύ περισσότερο ανεξήγητες πολιτικές επιλογές του τύπου "στηρίζω άρα καταψηφίζω Πηγή: www.lifo.gr\nΚόψε τον παππά... Παππά, μη σου θυμίσω κάτι... ταμπού.


Επιστρέφει το καλοκαίρι-Πότε αναμένεται άνοδος θερμοκρασίας | Αγγελίες Εργασίας\nAσθενής ψηλή πίεση αρχίζει να επηρεάζει την περιοχή.\nΣήµερα, ο καιρός θα είναι κυρίως αίθριος, ωστόσο νεφώσεις που θα αναπτύσσονται το µεσηµέρι και το απόγευµα ενδέχεται να δώσουν µεµονωµένη βροχή, στα ορεινά. Οι άνεµοι θα πνέουν το πρωί νοτιοανατολικοί ως νοτιοδυτικοί και τοπικά µέχρι βορειοδυτικοί, ασθενείς µέχρι µέτριοι, 3 µε 4 Μποφόρ για να καταστούν µετά το µεσηµέρι νοτιοδυτικοί ως βορειοδυτικοί, µέτριοι, 4 Μποφόρ και παροδικά στα νότια παράλια µέχρι ισχυροί, 4 µε 5 Μποφόρ. Η θάλασσα θα καταστεί σταδιακά λίγο ταραγµένη. Η θερµοκρασία θα ανέλθει στους 32 βαθµούς στο εσωτερικό, γύρω στους 27 στα νότια και ανατολικά παράλια, στους 26 στα δυτικά και βόρεια παράλια και στους 21 βαθµούς στα ψηλότερα ορεινά.\nΤην Τετάρτη, την Πέµπτη και την Παρασκευή, ο καιρός θα είναι κυρίως αίθριος. Την Πέµπτη και την Παρασκευή, στην ατµόσφαιρα δυνατό κατά διαστήµατα να παρατηρείται αραιή σκόνη.\nΗ θερµοκρασία θα σηµειώσει µικρή άνοδο την Τετάρτη και περαιτέρω άνοδο την Πέµπτη και την Παρασκευή.


Η «τυφλή νοστράδαμος των Βαλκανίων»: Τι προέβλεψε για το 2016 | ΣΦΥΓΜΟΣ ΝΟΤΙΩΝ ΠΡΟΑΣΤΙΩΝ\nHome / ΘΡΗΣΚΕΙΑ / Η «τυφλή νοστράδαμος των Βαλκανίων»: Τι προέβλεψε για το 2016\nΗ «τυφλή νοστράδαμος των Βαλκανίων»: Τι προέβλεψε για το 2016\nMeletis Manolakellis 7/02/2016 08:00:00 μ.μ. ΘΡΗΣΚΕΙΑ Edit\nΔείτε τι είχε προβλέψει με ακρίβεια!\nΜπορεί η Ευαγγελία Μπάμπα Βάνγκα να είναι νεκρή εδώ και περισσότερο από μια εικοσαετία (1996), όμως οι προφητείες της επιζούν και ένα μεγάλο μέρος τους (περίπου το 85%) έχει ήδη υλοποιηθεί.\nΩστόσο, σύμφωνα πάντα με τους πολυάριθμους οπαδούς της, μένει ένα 15% που αναμένεται υλοποιηθεί.\nΣύμφωνα με βουλγαρικές εφημερίδες η τυφλή μάντισσα είχε προβλέψει, προτού πεθάνει, ότι Μουσουλμάνοι εξτρεμιστές θα «εισβάλλουν στην Ευρώπη» το 2016 και θα πραγματοποιήσουν πολυάριθμες επιθέσεις στη Γηραιά Ήπειρο. Μάλιστα είχε κάνει λόγο για «μεγάλο πόλεμο» που θα ξεσπούσε λόγω αυτής της εισβολής με πολλά θύματα, ο οποίος θα επηρέαζε αρκετές χώρες.\nΚι αν βιάζεστε να απορρίψετε τα λεγόμενά της ως ανοησίες, ίσως αλλάξετε γνώμη αν μάθετε ότι, σύμφωνα με τους οπαδούς της, η Μπάμπα Βάνγκα είχε προβλέψει με ακρίβεια την επίθεση στους Δίδυμους Πύργους, την εκλογή του Μπαράκ Ομπάμα, και το τσουνάμι του 2004...


Ήττα της Sabbianco Ανόρθωσης από την HCB Karvina - Action In Sports Cyprus\nΔυσκόλεψε η υπόθεση πρόκριση στους «16» του EHF European Cup για την Sabbianco Ανόρθωση μετά την εντός έδρας ήττα 29-24 από την πρωτοπόρο του Τσέχικου πρωταθλήματος HCB Karvina. Η ρεβάνς θα γίνει το προσεχές Σάββατο (04/12) στην Τσεχία.\nΗ ομάδα του Γιώργου Ζαραβίνα, η οποία είχε φτάσει στους «4» της διοργάνωσης πέρσι, προηγήθηκε με 3-2 όμως οι Τσέχοι πήραν προβάδισμα 3-6 με σερί 4-0. Οι γηπεδούχοι έκανε το σκορ 7-7 για να συνεχίσει πόντο – πόντο το παιχνίδι και το ημίχρονο να κλείσει 14-15 για την HCB Karvina. Στο β’ ημίχρονο η ομάδα της Αμμοχώστου προηγήθηκε 19-18 και 21-19 όμως δεν μπόρεσε να κρατήσει το προβάδισμα της και βρέθηκε να χάνει 23-24 το οποίο οι Τσέχοι έκαναν 23-29 με το μεγαλύτερο σερί του αγώνα (0-5).\nΠρώτος σκόρερ για την νταμπλούχο Κύπρου ο Χρίστος Αργυρού με 6 γκολ. Για τους φιλοξενούμενους ο Solak έβαλε 8 και ο Patzel 7.\nSabbianco Ανόρθωση (Γ. Ζαραβίνας): Νούνγκοβιτς (τ) 1, Κεσίδης, Μωραϊτης 2, Κρητικός 5, Majic, Ι. Αργυρού 1, Τσακουρίδης 2, Ασβεστάς 2, Μιχαήλ, Χρ. Αργυρού 6, Τότος, Νικηφόρου, Παπακυπριανού, Μιμίκος 5, Μηνά, Καρκαλάτος\nΠροηγούμενο άρθροH KOE στο 41ο Σεμινάριο της EOC\nΕπόμενο άρθροΟ Ντίνος Κωνστνσταντίνου «Κυπελλούχος ΣΚΟΚ 2021»


Ο Ιεχωβά Είναι Βασιλιάς — ΔΙΑΔΙΚΤΥΑΚΗ ΒΙΒΛΙΟΘΗΚΗ της Σκοπιάς\nip-1 κεφ. 20 σ. 259-270\nΟ Ιεχωβά Είναι Βασιλιάς\nΟ Ησαΐας Προλέγει την Ερήμωση του Ιούδα\nΗ Χαρά Χάνεται από τη Χώρα\nΈνα Υπόλοιπο “Κραυγάζει Χαρούμενα”\nΔεν Υπάρχει Διαφυγή από την Κρίση του Ιεχωβά\nΟ Ιεχωβά θα Βασιλεύει με Δόξα\nΝα Προσμένετε τον Ιεχωβά\nΟ Ιεχωβά Θεός Ελεεί ένα Υπόλοιπο\nΈνας Πατέρας και οι Στασιαστικοί Γιοι Του\nΒιβλίο της Γραφής Αριθμός 23—Ησαΐας\n1, 2. (α) Ποιοι θα υποστούν την οργή του Ιεχωβά; (β) Μήπως θα γλιτώσει ο Ιούδας την τιμωρία, και πώς το ξέρουμε αυτό;\nΒΑΒΥΛΩΝΑ, Φιλιστία, Μωάβ, Συρία, Αιθιοπία, Αίγυπτος, Εδώμ, Τύρος, Ασσυρία—όλα αυτά τα έθνη θα υποστούν την οργή του Ιεχωβά. Ο Ησαΐας έχει προείπει τις συμφορές που θα βρουν αυτές τις εχθρικές χώρες και πόλεις. Τι θα γίνει, όμως, με τον Ιούδα; Μήπως θα γλιτώσουν οι κάτοικοι του Ιούδα την τιμωρία για τις αμαρτωλές οδούς τους; Η ιστορική αφήγηση απαντάει με ένα κατηγορηματικό όχι!\n2 Αναλογιστείτε τι συνέβη στη Σαμάρεια, την πρωτεύουσα του δεκάφυλου βασιλείου του Ισραήλ. Αυτό το έθνος δεν τήρησε τη διαθήκη του με τον Θεό. Δεν παρέμεινε αποχωρισμένο από τις ακόλαστες συνήθειες των γύρω εθνών. Αντιθέτως, οι κάτοικοι της Σαμάρειας «έπρατταν κακά πράγματα για να προσβάλουν τον Ιεχωβά . . . γι’ αυτό, ο Ιεχωβά εξοργίστηκε πολύ με τον Ισραήλ και τον απομάκρυνε από μπροστά του». Αφού απομακρύνθηκε δια της βίας από τη χώρα του, “ο Ισραήλ έφυγε από τη γη του και πήγε εξορία στην Ασσυρία”. (2 Βασιλέων 17:9-12, 16-18, 23· Ωσηέ 4:12-14) Αυτό που συνέβη στον Ισραήλ αποτελεί κακό προμήνυμα για το αδελφικό του βασίλειο, τον Ιούδα.\n3. (α) Γιατί εγκαταλείπει ο Ιεχωβά το δίφυλο βασίλειο του Ιούδα; (β) Τι είναι αποφασισμένος να κάνει ο Ιεχωβά;\n3 Μερικοί βασιλιάδες του Ιούδα ήταν πιστοί, αλλά οι περισσότεροι δεν ήταν. Ακόμη και όταν βασίλευε κάποιος πιστός βασιλιάς, όπως ο Ιωθάμ, ο λαός δεν απομακρυνόταν εντελώς από την ψεύτικη λατρεία. (2 Βασιλέων 15:32-35) Η πονηρία του Ιούδα κορυφώνεται όταν βασιλεύει ο αιμοδιψής Βασιλιάς Μανασσής, ο οποίος σύμφωνα με την Ιουδαϊκή παράδοση δολοφονεί τον πιστό προφήτη Ησαΐα διατάζοντας τον πριονισμό του. (Παράβαλε Εβραίους 11:37.) Αυτός ο πονηρός βασιλιάς «παραπλανούσε τον Ιούδα και τους κατοίκους της Ιερουσαλήμ ώστε να πράττουν χειρότερα από τα έθνη τα οποία είχε αφανίσει ο Ιεχωβά μπροστά από τους γιους του Ισραήλ». (2 Χρονικών 33:9) Υπό τη διακυβέρνηση του Μανασσή, η γη μιαίνεται ακόμη περισσότερο από ό,τι όταν την κατείχαν οι Χαναναίοι. Γι’ αυτό, ο Ιεχωβά διακηρύττει: «Εγώ φέρνω συμφορά πάνω στην Ιερουσαλήμ και στον Ιούδα, τέτοια που, αν κάποιος ακούσει για αυτήν, θα βουίξουν και τα δυο του αφτιά. . . . Θα σκουπίσω την Ιερουσαλήμ όπως σκουπίζει κανείς μια κούπα χωρίς χερούλια, που τη σκουπίζει και τη γυρίζει ανάποδα. Και θα εγκαταλείψω το υπόλοιπο της κληρονομιάς μου και θα τους δώσω στο χέρι των εχθρών τους, και θα γίνουν λεία και λάφυρο για όλους τους εχθρούς τους, επειδή έπραξαν το κακό στα μάτια μου και με πρόσβαλλαν διαρκώς».—2 Βασιλέων 21:11-15.\n4. Τι θα κάνει ο Ιεχωβά στον Ιούδα, και πώς εκπληρώνεται αυτή η προφητεία;\n4 Σαν μια κούπα που την αναποδογυρίζει κάποιος, αφήνοντας να χυθεί όλο το περιεχόμενό της, εκείνη η γη θα αδειάσει από τους κατοίκους της. Αυτή η επικείμενη ερήμωση του Ιούδα και της Ιερουσαλήμ αποτελεί και πάλι το αντικείμενο της προφητείας του Ησαΐα, ο οποίος αρχίζει ως εξής: «Δείτε! Ο Ιεχωβά αδειάζει αυτή τη γη και την ερημώνει, και έχει διαστρέψει το πρόσωπό της και έχει διασκορπίσει τους κατοίκους της». (Ησαΐας 24:1) Αυτή η προφητεία εκπληρώνεται όταν η Ιερουσαλήμ και ο ναός της καταστρέφονται από τα βαβυλωνιακά στρατεύματα που εισβάλλουν υπό την ηγεσία του Βασιλιά Ναβουχοδονόσορα και όταν οι κάτοικοι του Ιούδα αποδεκατίζονται από το σπαθί, την πείνα και τις επιδημίες. Οι περισσότεροι Ιουδαίοι που επιζούν οδηγούνται αιχμάλωτοι στη Βαβυλώνα, και οι λίγοι που μένουν πίσω καταφεύγουν στην Αίγυπτο. Έτσι η γη του Ιούδα καταστρέφεται και μένει εντελώς ακατοίκητη. Δεν απομένουν ούτε κατοικίδια ζώα. Η εγκαταλειμμένη γη γίνεται έρημος γεμάτη καταθλιπτικά ερείπια όπου κατοικούν μόνο άγρια θηρία και πουλιά.\n5. Θα εξαιρεθεί κανείς από την κρίση του Ιεχωβά; Εξηγήστε.\n5 Μήπως θα υπάρξουν κάποιοι στον Ιούδα που θα έχουν προνομιακή μεταχείριση στη διάρκεια της επικείμενης κρίσης; Ο Ησαΐας απαντάει: «Θα είναι για το λαό ό,τι και για τον ιερέα· για τον υπηρέτη ό,τι και για τον κύριό του· για την υπηρέτρια ό,τι και για την κυρία της· για τον αγοραστή ό,τι και για τον πωλητή· για τον δανειστή ό,τι και για τον δανειζόμενο· για τον τοκιστή ό,τι και για αυτόν που πληρώνει τον τόκο. Εξάπαντος αυτή η γη θα αδειάσει και εξάπαντος θα λεηλατηθεί, γιατί ο ίδιος ο Ιεχωβά είπε αυτόν το λόγο». (Ησαΐας 24:2, 3) Τα πλούτη και τα προνόμια υπηρεσίας στο ναό δεν θα σημαίνουν τίποτα. Δεν θα γίνουν εξαιρέσεις. Η γη είναι τόσο διεφθαρμένη ώστε όλοι όσοι θα επιζήσουν—ιερείς, υπηρέτες και κύριοι, αγοραστές και πωλητές—πρέπει να εξοριστούν.\n6. Γιατί αποσύρει ο Ιεχωβά την ευλογία του από τη γη;\n6 Για να μην υπάρξει καμιά παρανόηση, ο Ησαΐας περιγράφει πόσο πλήρης θα είναι αυτή η επικείμενη καταστροφή και εξηγεί το γιατί: «Ο τόπος βρίσκεται σε πένθος, μαράθηκε. Η παραγωγική γη ξεράθηκε, μαράθηκε. Οι υψηλοί του λαού του τόπου ξεράθηκαν. Και ο ίδιος ο τόπος μιάνθηκε κάτω από τους κατοίκους του, γιατί αυτοί παρέκαμψαν τους νόμους, άλλαξαν τη διάταξη, παραβίασαν τη διαθήκη που παραμένει στον αιώνα. Να γιατί η κατάρα κατέφαγε τον τόπο, και εκείνοι που τον κατοικούν θεωρούνται ένοχοι. Να γιατί οι κάτοικοι του τόπου ελαττώθηκαν σε αριθμό, και πολύ λίγοι θνητοί άνθρωποι απέμειναν». (Ησαΐας 24:4-6) Όταν δόθηκε στους Ισραηλίτες η γη Χαναάν, αυτοί διαπίστωσαν ότι ήταν “γη όπου έρρεε το γάλα και το μέλι”. (Δευτερονόμιο 27:3) Ωστόσο, εξακολουθούσαν να εξαρτώνται από την ευλογία του Ιεχωβά. Αν τηρούσαν πιστά τα νομοθετήματα και τις εντολές του, η γη “θα έδινε τη σοδειά της”, αλλά αν παρέκαμπταν τους νόμους και τις εντολές του, οι προσπάθειές τους για την καλλιέργεια της γης θα απέβαιναν “μάταιες” και η γη “δεν θα έδινε τη σοδειά της”. (Λευιτικό 26:3-5, 14, 15, 20) Η κατάρα του Ιεχωβά θα “κατέτρωγε τον τόπο”. (Δευτερονόμιο 28:15-20, 38-42, 62, 63) Ο Ιούδας πρέπει τώρα να αναμένει ότι θα υποστεί αυτή την κατάρα.\n7. Πώς θα αποτελούσε ευλογία για τους Ισραηλίτες η διαθήκη του Νόμου;\n7 Περίπου 800 χρόνια πριν από τις ημέρες του Ησαΐα, οι Ισραηλίτες εισήλθαν εκούσια σε μια σχέση διαθήκης με τον Ιεχωβά και συμφώνησαν να συμμορφώνονται με αυτήν. (Έξοδος 24:3-8) Οι όροι εκείνης της διαθήκης του Νόμου ανέφεραν συγκεκριμένα ότι αν αυτοί υπάκουαν στις εντολές του Ιεχωβά θα απολάμβαναν τις πλούσιες ευλογίες του, αλλά αν παραβίαζαν τη διαθήκη, θα έχαναν την ευλογία του και θα αιχμαλωτίζονταν από τους εχθρούς τους. (Έξοδος 19:5, 6· Δευτερονόμιο 28:1-68) Αυτή η διαθήκη του Νόμου, που δόθηκε μέσω του Μωυσή, θα παρέμενε σε ισχύ για απροσδιόριστο, ακαθόριστο χρονικό διάστημα. Θα προφύλασσε τους Ισραηλίτες μέχρι την εμφάνιση του Μεσσία.—Γαλάτες 3:19, 24.\n8. (α) Πώς «παρέκαμψαν τους νόμους» και «άλλαξαν τη διάταξη» οι Ισραηλίτες; (β) Με ποιους τρόπους είναι «οι υψηλοί» οι πρώτοι που “ξεραίνονται”;\n8 Αλλά αυτοί «παραβίασαν τη διαθήκη που παραμένει στον αιώνα». Παρέκαμψαν τους θεόδοτους νόμους, αγνοώντας τους. «Άλλαξαν τη διάταξη», ακολουθώντας νομικές μεθόδους διαφορετικές από εκείνες που είχε καθορίσει ο Ιεχωβά. (Έξοδος 22:25· Ιεζεκιήλ 22:12) Γι’ αυτό, θα απομακρυνθούν από εκείνη τη γη. Δεν θα τους δειχτεί έλεος στην επικείμενη κρίση. Από τους πρώτους που θα “ξεραθούν” επειδή ο Ιεχωβά θα αποσύρει την προστασία και την εύνοιά του θα είναι «οι υψηλοί», οι ευγενείς. Σε εκπλήρωση αυτών των λόγων, καθώς πλησιάζει η καταστροφή της Ιερουσαλήμ, πρώτα οι Αιγύπτιοι και κατόπιν οι Βαβυλώνιοι κάνουν τους Ιουδαίους βασιλιάδες υποτελείς τους. Αργότερα, ο Βασιλιάς Ιωαχίν και άλλα μέλη της βασιλικής οικογένειας είναι από τους πρώτους που οδηγούνται αιχμάλωτοι στη Βαβυλώνα.—2 Χρονικών 36:4, 9, 10.\n9, 10. (α) Τι ρόλο παίζει η γεωργία στον Ισραήλ; (β) Ποια είναι η σημασία της έκφρασης “ο καθένας κάθεται κάτω από το κλήμα του και τη συκιά του”;\n9 Το έθνος του Ισραήλ είναι μια αγροτική κοινωνία. Από τότε που οι Ισραηλίτες εισήλθαν στην Υποσχεμένη Γη, ζουν ως αγρότες και κτηνοτρόφοι. Η γεωργία, λοιπόν, κατέχει σημαντική θέση στη νομοθεσία που δόθηκε στον Ισραήλ. Υπάρχει εντολή για υποχρεωτική τήρηση σαββατιαίας αγρανάπαυσης κάθε έβδομο έτος, προκειμένου να ανακτά το έδαφος τη γονιμότητά του. (Έξοδος 23:10, 11· Λευιτικό 25:3-7) Οι τρεις ετήσιες γιορτές που προστάζεται να τηρεί το έθνος έχουν προγραμματιστεί έτσι ώστε να συμπίπτουν χρονικά με συγκεκριμένες γεωργικές εποχές.—Έξοδος 23:14-16.\n10 Υπάρχουν πολλά αμπέλια στη χώρα. Οι Γραφές αποκαλούν το κρασί, ένα από τα προϊόντα του κλήματος, δώρο από τον Θεό που «ευφραίνει την καρδιά του θνητού ανθρώπου». (Ψαλμός 104:15) Η έκφραση “ο καθένας κάθεται κάτω από το κλήμα του και τη συκιά του” υποδηλώνει ευημερία, ειρήνη και ασφάλεια υπό τη δίκαιη διακυβέρνηση του Θεού. (1 Βασιλέων 4:25· Μιχαίας 4:4) Όταν η εποχή του τρύγου είναι επιτυχημένη, αυτό θεωρείται ευλογία και αιτία για τραγούδι και χαρά. (Κριτές 9:27· Ιερεμίας 25:30) Αληθεύει δε και το αντίθετο. Όταν τα κλήματα ξεραίνονται ή δεν παράγουν σταφύλια, και τα αμπέλια γίνονται χερσότοποι γεμάτοι αγκάθια, είναι φανερό ότι ο Ιεχωβά έχει αποσύρει την ευλογία του—είναι καιρός μεγάλης λύπης.\n11, 12. (α) Πώς περιγράφει ο Ησαΐας τις συνθήκες που θα επικρατήσουν εξαιτίας της κρίσης του Ιεχωβά; (β) Ποιες ζοφερές προοπτικές αναφέρει ο Ησαΐας;\n11 Εύλογα, λοιπόν, ο Ησαΐας χρησιμοποιεί τα αμπέλια και τα προϊόντα τους για να περιγράψει τις συνθήκες που θα επικρατήσουν επειδή ο Ιεχωβά θα αποσύρει την ευλογία του από τη γη: «Το καινούριο κρασί βρίσκεται σε πένθος, το κλήμα ξεράθηκε, όλοι όσοι ευφραίνονταν στην καρδιά αναστενάζουν. Η αγαλλίαση από τα ντέφια έπαψε, ο θόρυβος εκείνων που ήταν εξαιρετικά περιχαρείς σταμάτησε, η αγαλλίαση της άρπας έπαψε. Δεν πίνουν κρασί με τραγούδια· το μεθυστικό ποτό γίνεται πικρό για εκείνους που το πίνουν. Η εγκαταλειμμένη πόλη κατεδαφίστηκε· όλα τα σπίτια έκλεισαν ώστε να μην μπαίνει κανείς. Κραυγή υπάρχει στους δρόμους λόγω έλλειψης κρασιού. Όλη η χαρά παρήλθε· η αγαλλίαση του τόπου έχει εκλείψει. Η πόλη έμεινε σε κατάσταση που προξενεί κατάπληξη· η πύλη συντρίφτηκε και έγινε σωρός από χαλάσματα».—Ησαΐας 24:7-12.\n12 Το ντέφι και η άρπα είναι ευχάριστα όργανα που χρησιμοποιούνται για την απόδοση αίνου στον Ιεχωβά και την εκδήλωση χαράς. (2 Χρονικών 29:25· Ψαλμός 81:2) Η μουσική τους δεν θα ακούγεται αυτόν τον καιρό της θεϊκής τιμωρίας. Δεν θα υπάρχουν χαρούμενοι τρύγοι. Δεν θα υπάρχουν ήχοι ευθυμίας στα ερείπια της Ιερουσαλήμ, και η πύλη της “θα έχει συντριφτεί και θα έχει γίνει σωρός από χαλάσματα”, ενώ τα σπίτια της “θα έχουν κλείσει” ώστε να μην μπαίνει κανείς. Τι ζοφερές προοπτικές για τους κατοίκους μιας γης που ήταν εκ φύσεως τόσο γόνιμη!\n13, 14. (α) Ποιοι είναι οι νόμοι του Ιεχωβά για το μάζεμα των καρπών; (β) Πώς χρησιμοποιεί ο Ησαΐας ως παράδειγμα τους νόμους για το μάζεμα των καρπών προκειμένου να δείξει ότι μερικοί θα επιζήσουν από την κρίση του Ιεχωβά; (γ) Μολονότι έρχονται σκοτεινές περίοδοι δοκιμασιών, για ποιο πράγμα μπορούν να είναι βέβαιοι οι πιστοί Ιουδαίοι;\n13 Όταν μαζεύουν ελιές, οι Ισραηλίτες ραβδίζουν τα δέντρα για να πέσει ο καρπός. Σύμφωνα με το Νόμο του Θεού, απαγορεύεται να ξαναψάξουν τα κλαριά των δέντρων για να μαζέψουν τις υπόλοιπες ελιές. Ούτε πρέπει να μαζεύουν τα σταφύλια που έχουν μείνει μετά τον τρύγο. Ό,τι απομένει από τις σοδειές πρέπει να αφήνεται για τους φτωχούς—«για τον πάροικο, για το αγόρι που είναι ορφανό από πατέρα και για τη χήρα». (Δευτερονόμιο 24:19-21) Ο Ησαΐας χρησιμοποιεί ως παράδειγμα αυτούς τους πασίγνωστους νόμους για να δείξει κάτι παρηγορητικό—ότι θα υπάρξουν επιζώντες από την επικείμενη κρίση του Ιεχωβά: «Έτσι θα γίνει στο μέσο αυτής της γης, ανάμεσα στους λαούς, σαν το ράβδισμα του ελαιόδεντρου, σαν το αποτρύγημα αφού τελειώσει ο τρύγος. Αυτοί θα υψώσουν τη φωνή τους, θα κραυγάσουν χαρούμενα. Για την ανωτερότητα του Ιεχωβά θα κραυγάσουν με ιαχές από τη θάλασσα. Να γιατί θα δοξάσουν τον Ιεχωβά στην περιοχή του φωτός, στα νησιά της θάλασσας το όνομα του Ιεχωβά, του Θεού του Ισραήλ. Από την άκρη αυτής της γης ακούσαμε μελωδίες: “Κόσμημα για τον Δίκαιο!”»—Ησαΐας 24:13-16α.\n14 Όπως μερικοί καρποί μένουν πάνω στο δέντρο ή στο κλήμα μετά το μάζεμα, έτσι θα απομείνουν μερικοί μετά την εκτέλεση της κρίσης του Ιεχωβά—«το αποτρύγημα αφού τελειώσει ο τρύγος». Σύμφωνα με τα γραφόμενα του 6ου εδαφίου, ο προφήτης έχει ήδη μιλήσει για αυτούς, λέγοντας ότι «πολύ λίγοι θνητοί άνθρωποι απέμειναν». Ωστόσο, έστω και λίγοι, θα υπάρξουν επιζώντες από την καταστροφή της Ιερουσαλήμ και του Ιούδα, και αργότερα ένα υπόλοιπο πρόκειται να επιστρέψει από την αιχμαλωσία για να κατοικήσει και πάλι σε εκείνη τη γη. (Ησαΐας 4:2, 3· 14:1-5) Μολονότι αυτοί που έχουν δίκαιη καρδιά θα περάσουν σκοτεινές περιόδους δοκιμασιών, μπορούν να είναι βέβαιοι ότι θα έρθει απελευθέρωση και χαρά. Οι επιζώντες θα δουν τον προφητικό λόγο του Ιεχωβά να αποκαλύπτεται σταδιακά και θα συνειδητοποιήσουν ότι ο Ησαΐας ήταν αληθινός προφήτης του Θεού. Θα γεμίσουν χαρά καθώς θα βλέπουν με τα ίδια τους τα μάτια να εκπληρώνονται οι προφητείες αποκατάστασης. Όπου και αν διασκορπίστηκαν—είτε στα νησιά της Μεσογείου στη δύση είτε στη Βαβυλώνα «στην περιοχή του φωτός» (στην ανατολή) είτε σε οποιονδήποτε άλλο μακρινό τόπο—θα αινούν τον Θεό διότι θα έχουν διαφυλαχτεί και θα ψάλλουν: «Κόσμημα για τον Δίκαιο!»\n15, 16. (α) Πώς νιώθει ο Ησαΐας για αυτά που πρόκειται να συμβούν στο λαό του; (β) Τι θα συμβεί στους άπιστους κατοίκους του τόπου;\n15 Τώρα, όμως, η χαρά είναι άκαιρη. Ο Ησαΐας επαναφέρει τους συγχρόνους του στο παρόν, με τα εξής λόγια: «Αλλά εγώ λέω: “Ισχνότητα υπάρχει για εμένα, ισχνότητα υπάρχει για εμένα! Αλίμονο σε εμένα! Οι δόλιοι φέρθηκαν δόλια. Ναι, με δολιότητα φέρθηκαν δόλια οι δόλιοι”. Ο τρόμος και ο λάκκος και η παγίδα είναι πάνω σου, κάτοικε του τόπου. Και όποιος φεύγει από τον ήχο του τρομερού πράγματος θα πέφτει μέσα στο λάκκο, και όποιος ανεβαίνει από το λάκκο θα πιάνεται στην παγίδα. Διότι οι πύλες των υδάτων στα ύψη θα ανοιχτούν και τα θεμέλια του τόπου θα σειστούν. Ο τόπος σκίστηκε ολότελα, ο τόπος τραντάχτηκε ολότελα, ο τόπος κλονίστηκε ολότελα. Ο τόπος παραπατάει ολότελα σαν μεθυσμένος και κουνήθηκε πέρα δώθε σαν παρατηρητήριο. Και η παράβασή του βάρυνε πάνω του, και θα πέσει ώστε δεν θα ξανασηκωθεί».—Ησαΐας 24:16β-20.\n16 Ο Ησαΐας είναι γεμάτος θλίψη εξαιτίας των δεινών που θα βρουν το λαό του. Η κατάσταση που επικρατεί γύρω του προξενεί αισθήματα ασθένειας και συμφοράς. Οι δόλιοι αφθονούν και σπέρνουν το φόβο στους κατοίκους του τόπου. Όταν ο Ιεχωβά θα αποσύρει την προστασία του, οι άπιστοι κάτοικοι του Ιούδα θα νιώθουν τρόμο ημέρα και νύχτα. Δεν θα είναι σίγουροι για τη ζωή τους. Δεν θα μπορούν να διαφύγουν από την καταστροφή που θα τους βρει επειδή εγκατέλειψαν τις εντολές του Ιεχωβά και αγνόησαν τη θεϊκή σοφία. (Παροιμίες 1:24-27) Η συμφορά θα έρθει παρότι οι δόλιοι που υπάρχουν στον τόπο, προσπαθώντας να πείσουν το λαό ότι όλα θα πάνε καλά, χρησιμοποιούν ψεύδη και απάτη για να τον βάλουν σε μια πορεία η οποία οδηγεί στην καταστροφή. (Ιερεμίας 27:9-15) Εξωτερικοί εχθροί θα έρθουν και θα τους λαφυραγωγήσουν και θα τους πάρουν αιχμάλωτους. Όλα αυτά στενοχωρούν πολύ τον Ησαΐα.\n17. (α) Γιατί δεν θα είναι δυνατή η διαφυγή; (β) Όταν θα εξαπολυθεί η δύναμη της κρίσης του Ιεχωβά από τους ουρανούς, τι θα συμβεί στον τόπο;\n17 Ωστόσο, ο προφήτης είναι υποχρεωμένος να διακηρύξει ότι δεν θα υπάρξει διαφυγή. Όπου και αν προσπαθήσουν να καταφύγουν οι άνθρωποι, θα πιαστούν. Μερικοί ίσως γλιτώσουν από μια συμφορά, αλλά θα τους βρει κάποια άλλη—δεν θα υπάρχει ασφάλεια. Θα είναι σαν ένα θήραμα που καταφέρνει να μην πέσει σε λάκκο, αλλά πιάνεται σε παγίδα. (Παράβαλε Αμώς 5:18, 19.) Η δύναμη της κρίσης του Ιεχωβά θα εξαπολυθεί από τους ουρανούς και θα σείσει τον τόπο συθέμελα. Σαν τον μεθυσμένο, ο τόπος παραπαίει και πέφτει, καταβαρημένος από την ενοχή και ανίκανος να ξανασηκωθεί. (Αμώς 5:2) Η κρίση του Ιεχωβά είναι τελεσίδικη. Ο τόπος θα υποστεί ολοκληρωτική καταστροφή και ερήμωση.\n18, 19. (α) Σε τι μπορεί να αναφέρεται το «στράτευμα του ύψους», και πώς συγκεντρώνεται «στην υπόγεια φυλακή»; (β) Πιθανώς, πώς θα στραφεί η προσοχή “στο στράτευμα του ύψους έπειτα από πολλές ημέρες”; (γ) Πώς στρέφει ο Ιεχωβά την προσοχή του στους «βασιλιάδες της γης»;\n18 Η προφητεία του Ησαΐα αποκτάει τώρα μεγαλύτερο εύρος, αναφερόμενη στην τελική επεξεργασία του σκοπού του Ιεχωβά: «Εκείνη την ημέρα ο Ιεχωβά θα στρέψει την προσοχή του πάνω στο στράτευμα του ύψους στο ύψος και πάνω στους βασιλιάδες της γης στη γη. Και αυτοί θα συγκεντρωθούν όπως συγκεντρώνονται οι φυλακισμένοι στο λάκκο και θα κλειστούν στην υπόγεια φυλακή· και έπειτα από πολλές ημέρες, η προσοχή θα στραφεί πάνω τους. Και η πανσέληνος καταισχύνθηκε και ο λαμπερός ήλιος ντράπηκε, γιατί ο Ιεχωβά των στρατευμάτων έγινε βασιλιάς στο Όρος Σιών και στην Ιερουσαλήμ και μπροστά στους γέροντές του με δόξα».—Ησαΐας 24:21-23.\n19 Το «στράτευμα του ύψους» μπορεί να αναφέρεται στους δαιμονικούς «κοσμοκράτορες αυτού του σκοταδιού, . . . στις πονηρές πνευματικές δυνάμεις στους ουράνιους τόπους». (Εφεσίους 6:12) Αυτοί ασκούν ισχυρή επιρροή στις παγκόσμιες δυνάμεις. (Δανιήλ 10:13, 20· 1 Ιωάννη 5:19) Στόχος τους είναι να απομακρύνουν τους ανθρώπους από τον Ιεχωβά και την αγνή του λατρεία. Με πόση επιτυχία δελεάζουν τον Ισραήλ κάνοντάς τον να ακολουθήσει τις διεφθαρμένες συνήθειες των γύρω εθνών και έτσι να γίνει άξιος της κρίσης του Θεού! Αλλά ο Σατανάς και οι δαίμονές του πρέπει να δώσουν λόγο στον Θεό όταν εκείνος θα στρέψει τελικά την προσοχή του σε αυτούς και στους άρχοντες της γης, τους «βασιλιάδες της γης στη γη», τους οποίους αυτοί επηρεάζουν κάνοντάς τους να στρέφονται εναντίον του Θεού και να παραβαίνουν τους νόμους του. (Αποκάλυψη 16:13, 14) Μιλώντας συμβολικά, ο Ησαΐας λέει ότι αυτοί θα συγκεντρωθούν και «θα κλειστούν στην υπόγεια φυλακή». «Έπειτα από πολλές ημέρες», ίσως όταν ο Σατανάς και οι δαίμονές του (αλλά όχι οι «βασιλιάδες της γης στη γη») θα απελευθερωθούν προσωρινά στο τέλος της Χιλιετούς Βασιλείας του Ιησού Χριστού, ο Θεός θα τους επιβάλει την τελική τιμωρία που τους αξίζει.—Αποκάλυψη 20:3, 7-10.\n20. Τόσο στην αρχαία όσο και στη σύγχρονη εποχή, πώς και πότε “γίνεται βασιλιάς” ο Ιεχωβά;\n20 Αυτό, λοιπόν, το τμήμα της προφητείας του Ησαΐα έδωσε στους Ιουδαίους μια θαυμάσια διαβεβαίωση. Στον ορισμένο του καιρό, ο Ιεχωβά θα επέφερε την πτώση της αρχαίας Βαβυλώνας και θα αποκαθιστούσε τους Ιουδαίους στην πατρίδα τους. Το 537 Π.Κ.Χ. όταν έκανε φανερή τη δύναμη και την κυριαρχία του με αυτόν τον τρόπο προς όφελος του λαού του, μπορούσε πράγματι να ειπωθεί σε αυτούς: «Ο Θεός σου έχει γίνει βασιλιάς!» (Ησαΐας 52:7) Στη σύγχρονη εποχή, ο Ιεχωβά “έγινε βασιλιάς” το 1914, όταν ενθρόνισε τον Ιησού Χριστό ως Βασιλιά στην ουράνια Βασιλεία Του. (Ψαλμός 96:10) Επίσης, “έγινε βασιλιάς” το 1919 όταν έκανε φανερή τη δύναμη της βασιλείας του απελευθερώνοντας τον πνευματικό Ισραήλ από τα δεσμά της Βαβυλώνας της Μεγάλης.\n21. (α) Πώς “θα καταισχυνθεί η πανσέληνος και θα ντραπεί ο λαμπερός ήλιος”; (β) Ποια αναγγελία θα αντηχεί καθώς θα βρίσκει την πιο μεγαλειώδη εκπλήρωσή της;\n21 Ο Ιεχωβά θα «γίνει βασιλιάς» και πάλι όταν θα φέρει το τέλος της Βαβυλώνας της Μεγάλης και του υπόλοιπου τμήματος αυτού του πονηρού συστήματος πραγμάτων. (Ζαχαρίας 14:9· Αποκάλυψη 19:1, 2, 19-21) Κατόπιν, η διακυβέρνηση της Βασιλείας του Ιεχωβά θα είναι τόσο μεγαλόπρεπη ώστε ούτε η ακτινοβόλα πανσέληνος τη νύχτα ούτε ο λαμπερός μεσημεριανός ήλιος δεν θα συναγωνίζονται τη δόξα της. (Παράβαλε Αποκάλυψη 22:5.) Θα ντραπούν, τρόπος του λέγειν, να συγκριθούν με τον ένδοξο Ιεχωβά των στρατευμάτων. Ο Ιεχωβά θα βασιλεύει υπεράνω όλων. Η παντοδυναμία και η δόξα του θα είναι φανερές σε όλους. (Αποκάλυψη 4:8-11· 5:13, 14) Τι εξαίσια προοπτική! Εκείνον τον καιρό, η αναγγελία του εδαφίου Ψαλμός 97:1 θα αντηχεί σε ολόκληρη τη γη καθώς θα βρίσκει την πιο μεγαλειώδη εκπλήρωσή της: «Ο Ιεχωβά έχει γίνει βασιλιάς! Ας ευφραίνεται η γη. Ας χαίρονται τα πολλά νησιά».\n[Εικόνα στη σελίδα 262]\nΔεν θα ακούγονται πια στη χώρα μουσική και χαρούμενες φωνές\n[Εικόνα στη σελίδα 265]\nΜερικοί θα επιζήσουν από την κρίση του Ιεχωβά, όπως κάποιοι καρποί μένουν πάνω στο δέντρο μετά το μάζεμα\n[Εικόνα στη σελίδα 267]\nΟ Ησαΐας είναι γεμάτος θλίψη εξαιτίας των δεινών που θα βρουν το λαό του\n[Εικόνα στη σελίδα 269]\nΟύτε ο ήλιος ούτε η σελήνη δεν θα συναγωνίζονται τη δόξα του Ιεχωβά


Κρυφή κατάθλιψη: Τα σιωπηλά σημάδια που μαρτυρούν ότι υποφέρεις μέσα σου! - ΨΥΧΟΛΟΓΙΑ - Youweekly\nΜην αγνοείς τα συμπτώματα, αντιμετώπισέ το!\nΨΥΧΟΛΟΓΙΑ 25.09.2019 12:28\nΥπάρχουν και αυτά τα σιωπηλά σημάδια που μαρτυρούν ότι υποφέρεις μέσα σου με ένα πολύ σημαντικό πρόβλημα υγείας που είναι η... κρυφή κατάθλιψη!\nΠολλές φορές οι άνθρωποι κρύβουν τα προβλήματά τους κάτω και τα κρατάνε μέσα τους, δε θέλουν να το μοιραστούν με κάποιον άλλον για δικούς τους λόγους.\nΈνα άτομο μπορεί να υποφέρει από κατάθλιψη όμως να κρύβει καλά ή να μην αναγνωρίζει τα αρνητικά συναισθήματα που βιώνει.\nΠιστεύει ότι αν συνεχίζει να αγνοεί τα συμπτώματα και να τα κρύβει πίσω από ευτυχισμένα προσωπεία, τα συμπτώματα θα υποχωρήσουν από μόνα τους.\nΠολλοί άνθρωποι γνωρίζουν ότι πάσχουν από κατάθλιψη, ωστόσο υιοθετούν ένα συγκεκριμένο πλαίσιο συμπεριφοράς, προκειμένου να μη γίνει αντιληπτό το πρόβλημα τους, ενώ αρνούνται να ζητήσουν βοήθεια.\nΑυτά είναι κάποια από τα σιωπηλά σημάδια: